Putin u Beogradu, Vučiću uručen Orden Aleksandra Nevskog, Putina ispred Hrama Svetog Save pozdravilo preko 100.000 građana Srbije | Moja Hercegovina\nPočetna / Putin u Beogradu, Vučiću uručen Orden Aleksandra Nevskog, Putina ispred Hrama Svetog Save pozdravilo preko 100.000 građana Srbije\n17. Januara 2019. 23:39\nPredsjednik Rusije Vladimir Putin završio je posjetu Srbiji obilaskom Hrama Svetog Save, a oko 20 sati poletio je njegov avion sa beogradskog aerodroma.\nVladimir Putin bio je u cjelodnevnoj zvaničnoj posjeti Srbiji, gdje mu je domaćin bio predsjednik Srbije Aleksandar Vučić. Ovo je bila njegova četvrta posjeta Srbiji. Putin je u Beograd prvi put došao 2001. godine, na sljedeću posetu se čekalo 10 godina, a treća posjeta dogodila se 2014. godine.\nPutinov avion je danas na beogradski aerodrom “Nikola Tesla” sletio oko 13.06 časova, a dočekao ga je predsjednik Srbije Aleksandar Vučić, uz počasnu gardu vojske.\nVučić je za predsjednika Rusije Vladimira Putina priredio svečani doček ispred Palate Srbija, uz 10 počasnih plotuna.\nVučić i Putin su potom imali sastanak u užem formatu, prije kog su se nakratko obratili medijima.\nNa Groblju oslobodilaca Beograda sahranjeni su borci Narodno-oslobodilačke vojske Jugoslavije i borci sovjetske Crvene armije koji su dali živote za oslobođenje Beograda 1944. godine.\n“Mi se zalažemo za obostrano prihvatljvio rešenje za Kosovo u skladu sa rezolucijom 1244 Savjeta bezbjednosti UN”, rekao je Putin.\nOn je dodao da su posljednji potezi Prištine – uvođenje takse i stvaranje Vojske Kosova, izazvali ozbiljnu napetost.\nPredstavnici Srbije i Rusije potpisali su i Memorandum o saradnji u zajedničkim projektima u oblasti razvoja infrastrukture za proizvodnju i prodaju tečnog prirodnog gasa.\nPotpisani Memorandum o razumijevanju za razvoj projekta proširenja kapaciteta podzemnog skladišta gasa Banatski dvor predviđa proširenje tog skladišta za 60 odsto, sa 450 na 750 miliona kubika.\nBiće obezbjeđena dnevna moć eksploatacije tog skladišta sa pet na 10 miliona kibika, kolike su maksimalne dnevne potrebe tokom zime. Srbija godišnje troši oko dve milijarde kubika uvoznog gasa.\nUgovor obuhvata izgradnju jedinstvenog dispečerskog centra za željeznicu, u vrijednosti 127,4 miliona evra, radove na izgradnji elektrotehničke infrastrukture na deonici Stara Pazova – Novi Sad u iznosu od 91,9 miliona evra i izradu projektno-tehničke dokumentacije za rekonstrukciju 210 kilometara barske pruge od Valjeva do granice sa Crnom Gorom, za koju je namjenjeno preostalih 10,7 miliona evra.\nMinistri rada dvaju zemalja Zoran Đorđević i Maksim Topilin potpisali su administrativni sporazum o socijalnoj sigurnosti protokol o razmjeni ratifikacionih povelja o stupanju na snagu Sporazuma između Rusije i Srbije o socijalnom osiguranju, kao i memorandum o međusobnom razumijevanju o saradnji u oblasti socijalne zaštite.\nPutin i Vučić zajedno su poslije 18 časova obišli Hram Svetog Save, gdje je bio skup podrške povodom posjete ruskog predsednika Srbiji. Po procjeni policije, ispred Hrama Svetog Save bilo je između 120.000 i 125.000 građana koji su došli iz svih krajeva Srbije.\nDvojica predsjednika simbolično su učestvovala u postavljanju jednog od mozaika sa likom Isusa Hrista i potpisali se na fresku sa njegovim likom.\nPatrijarh Irinej je, nakon tog simboličkog gesta, rekao predsejdniku Rusije da je to još jedan dokaz prijateljstva dva naroda i zamolio ga za dalju podršku i pomoć. Patrijarh je Putinu poklonio ikonu Svetog Save.\nPosjetom Hramu Svetog Save okončan je zvanični program boravka ruskog predsjednika Vladimira Putina Beogradu i Srbiji nakon čega je Putinova kolona krenula ka aerodromu ”Nikola Tesla”.\nOznakeBeograd Cjelodnevna posjeta doček potpisani memorandumi o saradnji Putin vučić


Sportska olimpijada predškolaca\nNaslovna Sport Ostali sportovi Sportska olimpijada predškolaca\nU subotu u SRC "Tikvara"\nČetrnaestog aprila u velikoj sali sportske hale „Tikvara“, sa početkom u 9.00 sati, biće održana 2. sportska olimpijada predškolaca Južnobačkog okruga.\nNa svojevrsnoj smotri sportskih dostignuća dece predškolskog uzrasta, uzeće učešće 130 devojčica i dečaka iz Beočina, Temerina, Bača, Vrbasa, Bečeja, Bačkog Petrovca, Titela i Bačke Palanke. Pre početka takmičenja, Olimpijada će biti na svečan način otvorena.\n– Na Olimpijadi, deca će biti u prilici da se takmiče u spretnosti i okretnosti – kaže dr Goran Šatara, direktor PU „Mladost“. – Članovi jedanaest sportskih klubova iz Bačke Palanke, nastojaće da deci približe sportove kojima se bave. Kao i na ostalim olimpijadama i na ovoj, njenim najboljim učesnicima će biti dodeljene medalje. Očekujemo da će na tribinama sportske hale, biti prisutno nekoliko stotina gledalaca, među kojima će uglavnom biti mame, tate, bake i deke učesnika programa.\nKoristim ovu priliku da pozovem građane Bačke Palanke, da nam se pridruže i prate zanimljiv program koji će izvesti mališani iz naše, ali i drugih ustanova.\nZa decu koja dođu da posmatraju olimpijadu, pripremili smo poklone u vidu balona i sokića. Moram da napomenem, da će učešće u programu uzeti i devojčice i dečaci iz jedinog privatnog bačkopalanačkog dečjeg vrtića „Različak“.\nDoktor Goran Šatara ističe da će kao i na drugim manifestacijama poput ove, u salu biti uneta olimpijska baklja, predviđeno je i intoniranje himne, kao i svečano otvaranje olimpijade. Mnogo truda uložili su i ulažu, zaposleni u PU „Mladost“, kako bi ova pre svega sportska priredba bila uspešna i kako bi deca i svi oni koji 14. aprila dođu u SH „Tikvara“ srećni i zadovoljni otišli svojim kućama.\nZaposleni u PU „Mladost“ ističu da im je želja da ova manifestacija, jednog dana preraste okvire Južnobačkog okruga, i preraste u Olimpijadu predškolaca Vojvodine.\nDva priznanja za PU „Mladost“\nNa Međunarodnom sajmu obrazovanja koji je tokom proteklog meseca održan u Novom Sadu, Predškolskoj ustanovi „Mladost“ dodeljena je zlatna medalja za kvalitet rada. Nagradu je u ime zaposlenih primio dr Goran Šatara, direktor bačkopalanačke predškolske utanove.\nZanimljivo je da je PU „Mladost“ istu ovu nagradu osvojila i protekle 2017. godine. Kako je prvo mesto najčešće teško osvojiti, a još ga teže sačuvati, radnicima zaposlenim u PU „Mladost“ pripadaju zaista sve pohvale.\nKrajem proteklog meseca, tačnije 29. marta Ministarstvo prosvete, nauke i tehnološkog razvoja, obavilo je kontrolu kvaliteta rada svih vaspitno – obrazovnih ustanova. Nakon kontrole koja se inače vrši jednom u pet godina, rad PU „Mladost“ ocenjen je najvišom mogućom ocenom.\n– Do ova dva prizanja stigli smo zahvaljujući predanom radu svih zaposlenih u našoj ustanovi. Moram i ovom prilikom da istaknem, da je zadovoljstvo biti na čelu jedne ovakve ustanove, gde zaposleni svoj posao obavljaju veoma odgovorno, disciplinovano i krajnje profesionalno. Ovo je svakako priznanje za vaspitačice, kao i sve one koji ovde rade na čelu sa mnom, koji se nalazim na funkciji direktora – naglašava mr Goran Šatara.\nPrethodni tekstOsam medalja na „Šabačkom pobedniku“\nSledeći tekst„Nektar“ ponovo u akciji protiv bele kuge


Poginuo zbog fotografije za Facebook – Informer\nPoginuo zbog fotografije za Facebook\nJedan Australijanac postao je prva žrtva najnovije ludosti sa Facebooka zvane „planking“, nakon što je pao sa sedmog sprata, prenosi ’Daily Mail’.\nActon Beale (20) pao je sa balkona izvodeći „foru“ koja je trenutno pravi hit među mladima u Australiji, a čiji je cilj fotografisati se u vodoravnom položaju, sa licem i tijelom okrenutim prema tlu i rukama uz tijelo.\nSlike na kojima mladi ’glume dasku’ masovno se postavljaju na internet, a sličnu stvar želio je da izvede i nesretni mladić.\nOn je prekjučer ujutro pokušao da izvede „planking“ na ogradi terase, ali je izgubio ravnotežu i pao sa sedmog sprata. Navodno se vraćao kući sa prijateljima iz provoda, a pretpostavlja se da ga je alkohol ohrabrio na ovaj izuzetno riskantan potez.\nOvom incidentu koji se fatalno završio prethodi i nedavno hapšenje jednog mladića koji je pokušao da izvede ’planking’ na krovu policijskog automobila.\nNjegov pokušaj razbjesnio je policajce koji su ga priveli, i izdali saopštenje da ovaj hir sa interneta može izazvati ozbiljne povrede, posebno jer se mladi sada takmiče u tome ko će otići dalje u ’glumljenju daske’.\nŽivi sa 89 žena i svaku seksualno zadovoljava\nRazni načini “smještanja” kolegama na poslu


srbijasport.net - Vesti - Srpske lige - Derbi pripao Ubljanima, Požarevljani se radovali u Valjevu\nFK Jedinstvo - UB (foto: Miloš Obradović)\nJuče je odigrano 32. vanredno kolo Srpske lige, grupa Zapad, i proteklo je u znaku derbija između Jedinstva iz Uba i Budućnosti iz Arilja. Izgleda da je derbi bio samo na papiru i sigurno su slavili Ubljani rezultatom 3:1 i učvrstili se na drugoj poziciji. Trener Miloš Obradović je preporodio ekipu od kad se vratio u klub. Jedinstvo je zarđale sa pobedama i po učinku od 15 pobede i dva poraza, najuspešniji su tim proleća, isped vodeće Sloge. Kako nam je rekao mladi stručnjak, pobeda ni jednog trenutka nije dolazila u pitanje, i već su u prvom poluvremenu obezbedili tri gola prednosti, ostavivši goste bez šuta u okvir gola. Vodeća Sloga iz Požege imala je prijatan izlet do Raške, i sa kombinovanim timom nadigrali su Bane 1931 sa ubedljivih 4:0. Kod prvotomaca Sloge oseća se zamor, zasićenje, i kako se bliži baraž tenzije rastu. Za 13 dana, računajući i kup, odigrali su pet utakmica. Za vikend sledi derbi u Smederevu, i naredne srede očekuje ih kup utakmica sa Šumadijom 1903, u Kragujevcmu.\nFiniš prvenstava protiče i znaku Smederevaca, koji su nanizali pet pobeda i trenutno se nalaze na bezbednom šestom mestu sa 50 bodova. Jošanica nije mogla da se odupre probuđenom srpskoligašu sa Dunava i ispraćeni su sa tri gola u mreži. Među nekoliko spornih utakmica nalazi se duel u Arilju, koji je pripao Smederevu 1924, i očekuje se epilog.\nMladi radnik 1926 je neprijatno iznenadio Budućnost Krušik 2014 zahvaljujući golu u 90. minutu i nose tri boda sa Pećine. Za Požarevljane utakmica je bila, biti ili ne biti, uostalom kao i za domaćina. Na prethodnim gostovanjima igrali su promenljivo i u Valjevu im se vratilo na najlepši način. Trener Žarko Jovanović tvrdi da imaju najmlađu ekipu u ligi, sa desetak bonusa, i bez poraza su na svom terenu. Pobeda protiv Sušice dovedena je u pitanje od strane UEFA, mada u klubu iz Braničeva smatraju da je pobeda čista kao suza.\nOtpisana Gruža nastavlja da iznenađuje favorite i ubedljivi trijumf u Lajkovcu (1:4), bio je treći u zadnjih pet kola. Tutin nije uspeo da savlada Sušica i nalazi se ispod crte, tako da će morati da propušteno nadoknadi protiv dva kvalitetna rivala kao što su Mladi radnik 1926 i GFK Sloboda. Dolaskom trenera Žarka Todorovića kreno je Tutin sa pozitivnim rezultatima, i sa pet pobeda došli u poziciju da izbore opstanak, mada će zavisiti i od učinka direktnih konkurenata. Kragujevčani se nalaze u nezavidnoj situaciji na tabeli, i za njihovo ime vezane su dve sporne utakmice, neodigrana protiv Budućnosti Krušika 2014, i sumnja u regularnost utakmice sa Požarevljanima od strane evropske kuće fudbala.\nMačva 1929 iz Bogatića je došla do planiranih bodova u Aranđelovcu teže nego što su očekivali, i tri boda su iznad crte. Bez pobednika završena je susret u Petrovcu na Mlavi, gde je gostovao preporođeni mladi sastav Užičana. Obe ekipe nalaze se na bezbednoj udaljenosti od opasne zone, mada Sloga 33 mora biti uspešna u preostala dva kola, ukoliko žele da otklone sve dileme. GFK Sloboda je donela dugoročnu strategiju oslonca na talentovani decu iz užičkog kraja, sa kojima su potpisani stipendijski ugovori, i to očigledno daje rezultate. GFK Sloboda počiva na zdravim osnovama, sa stabilnim finansijama i formiranom akademijom fudbala, primer su dobro organizovanog kluba.\nTakovo je nastavilo da uzima meru favoritima, i posle senzacionalne pobede u Požegi, nadigrali su Trepču (2:0). Prema rečima direktora Vladimira Simića, duel je odlučila veća želja, disciplina i promena taktike, koju primenjuju na tri zadnje utakmice. Dolaskom trenera Lazara Đurđevića opredelili su se za defanzivni pristup, igrajući na rezultat, i to se pokazalo ispravnim, jer su pre toga imali seriju nerešenih rezultata. Najlepši poklon za 110 rođendan bio bi opstanak u društvu srpskoligaša, i blizu su željenog cilja.\nNabrojali smo nekoliko spornih utakmica kojima treba da se što hitnije pozabave disciplinski organi lige, kao i sumnji u regulatnost od strane UEFA. Epilog se mora znati pre kraja prvenstva kako bi svi klubovi bili ravnopravni, bez bilo kakvih sumnji koje bi bacile senku na regularnost lige.\nSrpske lige Muškarci Srpska liga Zapad Jedinstvo Srbija Kolubarski okrug Ub


TotalCar.rs » Dve premijere na našem tržištu: Ofanziva “Opela”\nNova “opel moka h” je možda malih dimenzija (duga samo 4,28 metara), ali je ovaj SUV iz B segmenta definitivno velik kada je popularnost u pitanju. Prethodnik najnovijeg hita, prva generacija “moke”, već je zabeležila više od 600.000 porudžbina od lansiranja na tržište, 2012. godine. Stilski izražajna pojava, živahni motori uz avanturistički duh, ponuda u domenu digitalne povezanosti bez premca i niz vrhunskih tehnologija, učinili su da “moka” postane jedno od najpopularnijih vozila u svom segmentu u Evropi. Opel je očigledno odlučio da održi svoje jake pozicije razvojem nove “moke X”, u isto vreme učinivši značajna unapređenja koja su ovaj bestseler učinila još poželjnijim.\nNova “moka h” u početnom paketu opreme sa benzinskim motrom košta 17.900 evra.\n2, 7 miliona “zafira” je prodato od 1999.\n600.000 modela “moka” je naručeno od 2012.\nJoš otkada je “Opel” uveo svoj revolucionarni integrisani sistem sedam sedišta u segment kompaktnih vanova 1999, “opel zafira” je okarakterisana kao jedinstvena mešavina izuzetne svestranosti i optimalnog komfora. “Opel” je prodao 2,7 miliona jedinica ovog modela, uglavnom porodicama i profesionalcima kojima su potrebna prostrana i fleksibilna vozila za prevaljivanje velikih distanci uz visoku dozu komfora. Nova “opel zafira” ima početnu cenu od 17.270 evra.\n“Opel” je u Evropi, mada se povukao sa ruskog tržišta, u prvih deset meseci prodao nešto više od milion vozila, što predstavlja rezultat koji je ostavern za 12 meseci prošle godine.\n– I u Srbiji smo premašili plan. Prošle godine smo prodali 1.400 vozila sada u prvih deset meseci više od 1.900 i očekujemo da znatno premašimo cifru od 2.000 vozila do kraja godine – kaže Dragan Nenadović, direktor “Opela” za Srbiju, Crnu goru, Makedoniju, Bugarsku i Albaniju Dragan Nenadović. On kaže da će rast od 35 odsto na tržištu Srbije biti značajan zamajac za sledeću godinu, za koju je “Opel” najavio čak sedam novih modela.


December 2010 - Aviokarta.net\nNemačka kompanija Milbauer donirala je srpskoj pograničnoj policiji prvu elektronsku kapiju za pasošku kontrolu. Kapiju su u četvrtak, 23. decembra, na beogradskom aerodromu „Nikola Tesla“ pustili u rad ministar unutrašnjih poslova Ivica Dačić, načelnik pogranične policije Nenad Banović i ambasador Nemačke Volfram Mas.\nElektronska kapija (E-gate) je uređaj za automatsku kontrolu biometrijskih podataka. Zahvaljujući njemu građani\nWeb check-in će biti moguć 24 sata pre poletanja preko sajta Air France-a (www.airfrance.com). Procedura registracije se odvija tako što putnik u odgovarajućem polju unosi broj elektronske karte,\nAustrian: Trajno niže cene\nAustrian Airlines je od juče uveo novi najniži cenovni nivo za karte do većine evropskih gradova. Pored nove najniže cene povratnih karata za nju je ukinuta naplata „YQ“ doplatne aviokompanijske takse.\nZahvaljujući najnovijem snižavanju cena Austrian će putnicima iz Beograda trajno ponuditi niže cene ka evropskim gradovima. Od 21. decembra 2010. u rezervacionim sistemima se mogu\nČSA: Božićna rasprodaja\nČSA – Czech Airlines je započela promotivnu akciju povodom nastupajućih božićnih i novogodišnjih praznika. Povratne aviokarte do evropskih gradova sa svim taksama se na promotivnoj akciji mogu kupiti od 177 evra.\nPromocija važi od 20. decembra 2010. do 28. februara 2011. Karte se mogu kupovati do 14. februara 2011. pošto tarifa zahteva kupovinu od 14 dana\nAustrian: Novo sedište za Evropu\nAustrian Airlines je promovisao potpuno novo sedište koje će se nalaziti u putničkim kabinama aviona koji lete na evropskim destinacijama. Sedište je nazvano evropskim (European seat) i biće postavljeno u sve modele aviona Airbus A319 i B737 koji lete na evropskim destinacijama. Zamena sedišta počela je u novembru i za sada je u sedam aviona\nSwiss uveo drugi dnevni let do Beograda\nŠvajcarska aviokompanija Swiss Air Lines (SWISS) je danas, 17. decembra 2010. uvela novi dnevni let između Beograda i Ciriha čime će udvostručiti kapacitete na ovoj inače veoma traženoj i odlično popunjenoj liniji.\n„Već duže vreme radimo na ostvarivanju ove ideje”, rekao je Bernard Vodl, novi regionalni menadžer za Srednju i Istočnu Evropu kompanije SWISS, proslavljajući danas\nOtvoreno predstavništvo NIKI-ja u Beogradu\nAustrijska nikotarifna aviokompanija Niki dobila je svoje predstavništvo u Beogradu. Međunarodna kompanija TAL Aviation koja se bavi predstavljanjem aviokompanija širom sveta otvorila je sprsku kancelariju u kojoj će za sada zastupati austrijskog avioprevoznika.\nTAL Aviation ima kancelarije širom sveta i zastupa razne aviokompanije među kojima su i neke od najvećih svetskih aviokompanija: American Airlines, Qantas, Qatar\nWizz Air: Iz Beograda do Brisela i Geteborga\nU saopštenju za medije Wizz Air je danas 13. decembra 2010. najavio otvaranje još dve nove direktne linije iz Beograda počev od letnjeg reda letenja i po otvaranju baze na beogradskom aerodromu „Nikola Tesla“. Nove linije koje će biti uvedene su Brisel – Charleroi od 29. marta 2011. i Geteborg od 3. aprila 2011.\nSmene u Jat Airways-u\nSrđan Radovanović, dosadašnji direktor Jat Airways-a razrešen je te dužnosti u sredu, 8. decembra 2010. godine na telefonskoj sednici Vlade Srbije. Istog dana ostavku je podneo i Saša Vlaisavljević, predsednik Upravnog odbora nacionalnog prevoznika i bivši direktor koga je na toj funkciji nasledio upravo odlazeći Radovanović.\nVlada Srbije je na mesto vršioca dužnosti direktora Jat Airways-a\nTurkish Airlines: Bolje veze sa Azijom\nTurkish Airlines je najavio povećanje frekvencija ka nekoliko važnih destinacija u Aziji. Redovna linija Istanbul – Peking sa pet nedeljnih polazaka biće povećana na sedam. Od 22. decembra Turkish će do Pekinga leteti svakodnevno. Linija je veoma popularna i kod srpskih putnika zbog povoljne konekcije i pristupačnih cena. Povećanje frekvencije sa pet na sedam biće


U saopštenju se naglašava da je rok, koji se često spominje ovih dana u medijima u BiH vezan samo za plan o osiguranju za kreditovanje projekta izgradnje Bloka 7 Termoelektrane Tuzla, i to je sredina oktobra.\nPrema informacijama koje je kinesko preduzeće predočilo, ako bh. strana do navedenog roka ne završi proceduru neophodnu za ispunjavanje uslova za stupanje na snagu plana izgradnje, navodi se dalje, taj plan će se suočiti sa mogućnošću da bude ponovo procijenjen i razmatran, što će realizaciji projekta dati veću neizvjesnost.\n“Blok 7 TE u Tuzli je vrlo značajan za ekonomski razvoj i podizanje životnog standarda građana u BiH. Dvije zemlje pridaju veliki značaj projektu, uključene institucije i preduzeća obje strane aktivno sarađuju na projektu. Dok se čeka ishod usvajanja BiH strane, konkretno sjednica Parlamenta Federacije BiH, kinesko preduzeće aktivno obavlja pripremne poslove u vezi sa početkom gradnje projekta”, saopšteno je iz Odjela za ekonomske i trgovinske poslove Ambasade NR Kine u BiH. Fena\nTagovi: blok 7China Gezhouba Group Companytermoelektranatuzla


Na samitu u Ottawi, lideri Sjedinjenih država, Kanade i Meksika su odlučili da prodube suradnju u oblasti ekonomije, sigurnosti i zaštite čovjekove okoline.\nLideri Sjedinjenih država, Kanade i Meksika su se susreli u Otawi da bi pojačali ekonomsku i sigurnosnu suradnju u takvim vremenima kada se Evropska unija suočava sa problemima. Britanski plan za izlazak iz bloka i teroristički napad u Turskoj bacili su sjenku na sastanak koji je održan u srijedu u glavnom gradu Kanade, gdje su lideri Sjevero-američkih zemalja razgovarali o mogućoj većoj integraciji među svojim zemljama.\nDomaćin samita pod nadimkom "Tree Amigos" (trojica prijatelja) bio je kanadski premijer Justin Trudeau koji je primijetio da predsjednik Obama učestvuje na samitu poslednji put.\n"Pomalo je tužno da je to poslednja prilika za nas trojicu da se sastanemo na ovaj način, pošto Predsjednik Obama odlazi u mirovinu", rekao je premijer Justin Trudeau.\nSAD, Kanada i Meksiko su zemlje članice sjevero-američkog sporazuma o slobodnoj trgovini NAFTA, čemu se neki Amerikanci protive. Republikanski predsjednički kandidat Donald Trump je obećao da će on, ako bude izabran, preispitati, a možda i odbaciti taj sporazum.\nI sam Obama je priznao da ima legitimne zabrinutosti u vezi sa društvenim nejednakostima nastalim zbog globalizacije, ali odustajanje od sporazume nije odgovor.\n"Prije svega ne, jer je neizvodivo. Recimo, naše tvornice automobila bi se morale zatvoriti ako ne bi imale pristupa dijelovima proizvedenim u drugim zemljama. Tako bi izgubili radna mjesta, i slijedio bi ogroman poremećaj u privredi", rekao je predsjednik Obama.\nObama kaže da Britanci koju su glasali za izlazak i dalje žele imati pristup slobodnom tržištu, ali bez obaveza. On je također dodao da je era profitabilne tvorničke proizvodnje, za kojom mnogi Amerikanci nostalgično žale, nestaje zbog automatizacije.\n"Nivo proizvodnje čelične industije u Sjedinjenim državama je i isti kao i nekad. Ali je za to danas potrebna samo jedna desetina nekadašnje radne snage", istaknuo je predsjednik Obama.\nLideri su osudili bombaški napad u Istambulu. Meksički predsjednik Enrique Pena Nieto je rekao da Meksiko i SAD blisko surađuju da bi spriječili takav napad na svojim teritorijama.\n"Sigurnost naših nacija proizilazi iz kooperacije i razmjene informacija među našim vladama - i zbog toga što smo u svakodnevnoj interakciji", naglasio je meksički predsjednik Enrique Pena Nieto.\nU svom govoru pred kanadskim parlamentom u srijedu predsjednik Obama je istaknuo stabilnost odnosa SAD i Kanade, dok je Evropska unija potresena uslijed Brexita, a Kina je u napetim odnosima sa svojim susjedima u Južno-Kinejskom moru.


Naslovna Info Opštinske vesti Dodeljeni ugovori za sufinansiranje štedljive rasvete školama iz bačkopalanačke opštine\nPokrajinski sekretar za energetiku, građevinarstvo i saobraćaj Ognjen Bjelić uručio je danas (29.06.) ugovore vredne 45 miliona dinara za realizaciju 24 projekta štedljive rasvete u javnim ustanovama u 17 vojvođanskih opština.\nSekretar Bjelić je istakao da je korist od ovih ulaganja višestruka – javnim ustanovama širom Vojvodine obezbeđuje se kvalitetnija rasveta, ali i umanjenje troškova za električnu energiju.\nIstovremeno, postavljanjem savremene LED rasvete postiže se i smanjenje zagađenja životne sredine.\nProcenjeno je da će realizacijom danas uručenih ugovora biti ostvarena ušteda od oko 12 miliona dinara na godišnjem nivou, odnosno da će potrošnja električne energije biti manja za 1.304 MWh godišnje, saopšteno je iz Pokrajinske vlade.\nBespovratna sredstva na ovom konkursu dobile su osnovne škole u Kovačici, Šidu, Sonti, Prigrevici, Elemiru, Čelarevu, Melencima, Kucuri, Bačkoj Topoli, Krajišniku i Banatskom Karađorđevu, predškolske ustanove u Apatinu, Novom Kneževcu, Titelu i Kuli, domovi zdravlja u Sečnju i Irigu, sportski centri u Šidu, Beočinu, Kikindi i Bačkoj Palanci.\nPravo na ova sredstva ostvarili su i Srednja poljoprivredno-prehrambena škola u Somboru i Kulturni centar u Zrenjaninu.\nsredstva za štedljivu rasvetu\nPrethodni tekstDomu zdravlja fale ginekolozi, otežano obavljanje preventivnih pregleda (VIDEO)\nSledeći tekstKompanija Real Knitting donirala opremu školi u Gajdobri (VIDEO)


Zvezda poslala dokumentaciju vezano za licencu Uefa\nBeta\t 15. oktobra 2015. 14:15\nFudbalski klub Crvena zvezda saopštio je danas da je u predviđenom roku poslao svu potrebnu dokumentaciju vezanu za finansijski fer-plej i da očekuje da će uspešno proći redovnu kontrolu Evropske fudbalske unije (Uefa) na putu ka dobijanju licence za evropska takmičenja.\n“Bio je ovo težak i mukotrpan posao. Želimo da zahvalimo zaposlenima u klubu, bivšim i sadašnjim igračima, bivšim i sadašnjim trenerima, kao i klubovima kojima dugujemo, a koji su potpisali sporazume o reprogramu svojih potraživanja i na taj način pokazali veliko razumevanje, poštovanje, ljubav i prijateljski odnos prema Crvenoj zvezdi”, navodi se u saopštenju na sajtu Zvezde.\nIz Zvezde su zahvalili prijateljima kluba “koji su sa računa svojih privatnih kompanija pozajmili novac Crvenoj zvezdi kako bi se isplatili igrači koji nisu pristali na reprogram celokupnog potraživanja”.\nNaredna kontrola Uefe Zvezdi predstoji u martu sledeće godine.\n“Iskreno se nadamo da ćemo i tada izvršiti sve naše obaveze i obezbediti licencu za Uefa takmičenja i kvalifikacije za Ligu šampiona. Duboko smo uvereni da je samo veliki sportski rezultat generator velikog prihoda i zato treba učiniti maksimalne napore da se sledeće sezone Crvena zvezda plasira u Ligu šampiona i finansijski stabilizuje na duže staze”, navodi se u saopštenju.


Izabrano 9 ušesnika startap programa OTP banke\nDevet startap i skejlap kompanija sa proizvodima već uklopljenim na tržištu („product-market fit”) imaće priliku da sarađuju sa OTP bankom u okviru drugog dela međunarodnog startap programa ove kreditne institucije. Tokom tromesečnog programa, kompanije kojima je upućen poziv da se pridruže šemi moći će da testiraju svoje proizvode i usluge uz podršku nekoliko odeljenja banke, a takođe sa ciljem da dokažu svoju zrelost i spremnost da razviju dugoročnu saradnju sa bankarskom grupom. Prijavljivanje za drugi međunarodni startap i skejlap program OTP banke je započeto oktobra prošle godine, i veliki broj kompanija se odlučilo da iskoristi ovu priliku: ukupan broj od 310 kompanija iz 65 različitih zemalja je podnelo prijave. Nakon onlajn intervjua, predstavnici 30 kompanija su bili pozvani u tzv. selekcioni kamp, u periodu od 16. do 17. januara u Budimpešti u Mađarskoj, kako bi predstavili svoje poslovanje i razvoj proizvoda predloženih banci.\nKonačno, na osnovu odluke stručnog žirija, 9 najperspektivnijih startap i skejlap kompanija imaće priliku da učestvuje u programu, uz mogućnost daljeg razvoja svojih rešenja u pilot projektima koji će se sprovoditi zajedno sa bankom kao i demonstriranja načina na koji njihovi proizvodi ili usluge odgovaraju bankarskom okruženju.\nStartapovi su bili pozvani da podnesu svoje prijave iz sledećih 5+1 oblasti: Napredni alat za podatke i analitiku (Advanced data & analytics tool), Korisničko iskustvo i pružanje usluge (Customer experience & servicing), Interna efikasnost (Internal efficiency), Otvoreno bankarstvo i bezbednost (Open banking & security), Inovacije proizvoda (Product innovations), kao i druga inovativna rešenja koja se ne uklapaju u gore navedene kategorije, ali su pak korisna finansijskom sektoru.\nAktivnosti odabranih kohortnih kompanija takođe su povezane sa ovim oblastima. Na primer, kompanija Alyne SaaS razvija digitalnu platformu za efikasnu pravnu usklađenost i upravljanje rizicima, dok kompanije SymbaSync i Staffino pružaju podršku inovativnom procesu upravljanja ljudskim resursima i korisničkim servisom. Prva nastoji da uspostavi novu osnovu za procese regrutovanja i sastavljanja projektnih timova, dok je druga razvila inovativno rešenje za pružanje povratnih informacija od klijenata, što je ključno za održavanje kvaliteta i motivacije zaposlenih. Slične su i aktivnosti kompanije Talk-A-Bot: platforma kreirana od strane međunarodno priznatog startapa podržava razvoj četbotova koji obavljaju širok spektar funkcija kao i automatizaciju zadataka korisničkog servisa.\nKompanija Tresorit je razvila nekoliko puta nagrađivano i bezbedno rešenje za poverljive datoteke za njihovo skladištenje i deljenje na klaudu, kojima se može povećati efikasnost svakodnevnih aktivnosti nekoliko jedinica banke, dok kompanija Evrotrust pruža usluge koje se odnose na daljinsku identifikaciju korisnika i elektronsku autentifikaciju, kojima se mogu dosegnuti novi horizonti u oblasti onlajn bankarstva.\nKompanija Kasko pruža asistenciju osiguravajućim društvima i njihovim partnerima u razvoju fleksibilnih i inovativnih usluga iz domena osiguranja, dok Bluecode nastoji da dalje pojednostavi plaćanje putem mobilnih telefona u prodavnicama uz svoj sistem mobilnog plaćanja koji se bazira na skeniranju barkoda. Konačno, tim kompanije HeatVentors, startap koji revolucionira skladištenje energije, je kreirao inovativan sistem za fazno skladištenje toplote, kojim se može promeniti način hlađenja i grejanja u filijalama i poslovnim zgradama banke.\n„Osnovnu ciljnu grupu programa činile su zrelije kompanije koje rade na sveobuhvatnom razvoju, prevazilazeći opseg klasične inovacije proizvoda, a koje mogu pružiti dugoročnu podršku naporima banke da poveća efikasnost svog poslovanja i da se pobrine za još širi spektar potreba klijenata. Tokom tri meseca trajanja programa, nastojaćemo da pružimo najviši nivo stručne podrške za kompanije učesnice, razvijajući najbližu moguću saradnju sa njima“, izjavio je Andraš Fišer, direktor Sektora za inovacije u poslovanju sa stanovništvom OTP banke.\nDevet kohortnih kompanija iz 6 zemalja (Nemačka, Austrija, Bugarska, Mađarska, Velika Britanija i Slovačka) mogu početi sa radom početkom marta, uz podršku OTP banke sa više nivoa. Tokom tromesečnog perioda aksceleracije, predstavnici kompanija će takođe učestvovati u tri tematske nedelje, uključujući obuke, radionice i individualne mentorske sesije - prilagođene njihovim prethodno ispitanim potrebama - kako bi se pomoglo proširenje njihove baze znanja. Javni sastanci otvoreni za širu publiku, kao i gostujući predavači na različitim događajima, pružiće im dodatna stručna znanja i mogućnosti za umrežavanje. Na kraju tromesečnog perioda, na Demo danu koji će se održati 23. maja, kompanije će široj publici predstaviti novostečena znanja kao i rezultate postignute tokom pilot perioda.\nZa više informacija o programu molimo Vas posetite www.otpstartup.com.\nZa više informacija pogledajte kraći video.


11. okt. 2018. 16:41 Objavljeno u FINANSIJE\nBANJALUKA – Uprava za indirektno oporezivanje (UIO) BiH izdvojiće oko 2,5 miliona KM za nabavku i instaliranje video nadzora na graničnim prelazima u BiH i objektima koje UIO koristi, prenosi portal CAPITAL.\nZainteresovani ponuđači ponude mogu dostavljati do 20. novembra, kada će pristigle ponude biti javno otvorene.\n„Procijenjena ukupna vrijednost ugovora bez PDV-a iznosi 2,13 miliona KM. Izabrani ponuđač imaće rok od 210 kalendarskih dana od potpisivanja ugovora da isporuči i instalira video nadzor“, navedeno je u tenderskoj dokumenatciji.\nPonuđači su, takođe, dužni i da izdaju garanciju na isporučenu i ugrađenu robu i to minimalno za 12 mjeseci od dana primopredaje.\nMinimalni uslovi koje ponuđači moraju da ispune kada je u pitanju tehnička i profesionalna sposobnost su da su u zadnje tri godine uredno izvršili najmanje jedan ovakav ugovor ili više ugovora, a čija vrijednost iznosi minimalno dva miliona KM.\nMoraju imati i dokaze o tehničkoj osposobljenosti ponuđača za obavljanje poslova tehničke zaštite ljudi i imovine na teritoriji FBiH i obavljanje djelatnosti obezbijeđenja lica i imovine na teritoriji RS, kao i najmanje 30 zaposlenih ili angažovanih radnika, od čega najmanje dva diplomirana inženjera elektrotehnike, te dokaz da ponuđena oprema odgovara tehničkim karakteristikama koje UIO traži.\nKriterij za dodjelu ugovora je najniža cijena. U tenderskoj dokumentaciji je navedeno da je novac za ovu nabavku planiran u budžetu UIO za 2018. godinu.\nKljučne riječi: izbor, izdvajamo, ponudjaci, tender, uprava za indirektno oporezivanje, vazno, video nadzor\n„Elektroprivreda RS“ rizikuje 100 miliona KM namještajući tender za advokate!!!


Stotine navijača Milana "opkolilo" upravu, čelnici kluba nisu znali šta se dešava, a onda samo što nisu ZAPLAKALI! /VIDEO/ - Sportal\nFK Milan Foto: Stare Slike\nD. N. - Vest objavljena: 12:58 - 01.06.2021\nOdjednom se, ispred zgrade u kojoj se nalazi čelnici i zaposleni čuvenog italijanskog kluba - stvorilo nekoliko stotina mladića\nIspostavilo se da su u pitanju navijači roso-nerih, koji su se isprva podelili u dve grupe: jedni su stali na "posebna mesta" i upalili baklje, a drugi počeli sa pesmom:\nZapanjeni članovi uprave počeli su da izlaze, jer im je pesma bila vrlo poznata.\nA i sa gornjih spratova zgrade uočili su da su navijači svojim pozicioniranjem i upaljenim bakljama napisali "Milan se vratio".\nOvo okupljanje bila je, zapravo, zahvalnost čelnicima za to što su usmerili čuveni klub na stare staze slave: roso-neri su izborili povratak u Ligu šampiona, u kojoj su poslednji put igrali u sezoni 2013/2014.\nUsledile su potom godine patnje za sedmostrog prvaka kontinenta - u sedam narednih sezona na međunarodnu scenu se "izlazilo" samo triput, isključivo u Ligu Evrope, u kojoj je najveći "uspeh" bio plasman u osminu finala.\nEvropski fudbal FK Milan Liga šampiona Serija A


Zagađenje vazduha i povećanje koncentracije opasnih čestica u velikim gradovima i kotlinama postaje alarmantna, a činjenica da su Sarajevo, Beograd i drugi gradovi regiona na vrhu svjetske liste najzagađenijih gradova svijeta, ispred Nju Delhija, Šangaja i drugih velikih metropola poznatih po nezdravoj sredini, pokazuje koliko je situacija ozbiljna. Danas i juče boravio sam u Sarajevu, i neopisivo je i nevjerovatno kako je magla gusta a suv i zagađen vazduh iritira grlo posle svega nekoliko minuta boravka na otvorenom.\nSmatram da vlasti treba da podstaknu građane da više koriste ekološka goriva za ogrev i prevoz umjesto čvrstih goriva. Prije dvije godine vlasti i Akcizna koalicije SDA-SNSD-HDZ, su uvele akcizu na tečni naftni gas (LPG) i značajno povećale cijenu ovog, ekološki najprihvatljivijeg goriva, pored vozila na struju koja su preskupa za građane. Između ostalih mjera i ograničenja saobraćaja za starija dizel vozila u urbanim centrima, smatram da bi ukidanje akcize i poreza na plin i smanjenje cijene registracije na vozila koja koriste plin, bila jedna od mjera koja bi brzo dala rezultat.\nPredlažem da neko od poslanika i delegata Predstavničkog ili Doma naroda pokrene inicijativu i da Parlamentarna skupština BiH na nekoj od narednih sjednica razmatra Odluku o ukidanju akcizu na tečni naftni gas, jer je zdravlje ljudi i građana na prvom mjestu. Bolje je smanjiti malo prihode nego novac koristiti za skupa liječenja građana. Stanje je toliko ozbiljno da zahtjeva radikalne mjere kako bi se zaštitilo zdravlje građana, jer će se sigurno osjetiti posledice višemjesečnog trovanja građana i štetan uticaj otrovnog vazduha.


Uspješno završen i drugi seminar organizovan u okviru Erasmus+ projekta ReFLAME\nZavršen i drugi seminar organizovan u okviru Erasmus+ projekta ReFLAME\nDruga u nizu obuka koje se organizuju u okviru Erasmus+ projekta ReFLAME za nastavnike stranih jezika tri univerziteta u Crnoj Gori uspješno je završena. Seminar je realizovan u saradnji sa evropskim i nacionalnim partnerima na projektu: Univerzitetom za strance u Peruđi, Sveučilištem u Zagrebu, Univerzitetom Donja Gorica i Univerzitetom Mediteran. Projektom koordinira Filološki fakultet Univerziteta Crne Gore.\nObuka je nosila naslov From foreign language teaching methodology to syllabus design, a vodile su je instruktorke sa evropskih partnerskih univerziteta, Borbala Samu (Univerzitet za strance u Peruđi), Ana Matijević i Petra Barbarić(Sveučilište u Zagrebu). Cilj obuke bio je predstavljanje savremenih dometa u nastavi stranog jezika struke, upoznavanje sa principima uspješnog kreiranja i osmišljavanja nastavnih planova, ciljeva i ishoda učenja, te nastavnih jedinica.\nSeminar je realizovan onlajn, uz pomoć aplikacije Zoom i platforme Moodle. Sertifikati će biti uručeni 31 nastavniku stranih jezika sa tri crnogorska univerziteta, a sa Univerziteta Donja Gorica obuku su uspješno završili nastavnici sa Filološkog fakulteta Dragica Žugić, Dragiša Vukotić i Milena Nikolić kao i nastavnici iz Centra za strane jezike Tamara Radinović i Miloš Marković.\nNaredne tri obuke biće posvećene upotrebi savremenih tehnologija u nastavi stranog jezika struke, provjerama znanja stranih jezika sa ciljem izdavanja sertifikata, te metodama nastave stranog jezika studentima sa oštećenjima vida i sluha. O terminu naredne obuke nastavnici biće blagovremeno obaviješteni.\nViše informacija o projektu i obukama koje se u okviru njega realizuju može se naći na veb stranici projekta (https://www.reflame.ucg.ac.me).\nSlika - seminar ReFLAME


Izložba "Hilandar" od 23. aprila\nNaslovna » Izlasci » Izložbe » Izložba „Hilandar“ od 23. aprila\nMile V. PajiÄ‡ - Hilandar\nAh Neša 21. april 2013. Izložbe Komentari su isključeni na Izložba „Hilandar“ od 23. aprila\nIzložbu će otvoriti mr Dragana Martinović, teoretičar umetnosti, istraživač u Zavodu, Marina Lukić-Cvetić, istoričar umetnosti i v.d. direktorka Zavoda, i Stanislav Staša Živković, istoričar umetnosti i počasni predsednik „Ras arta“. Stihove na otvaranju izložbe govoriće pesnik Dobrica Erić.\nMile V. Pajić je osnivač „Riznice srpske duhovnosti“ i umetničkog udruženja „Ras art“. Izloženi akvareli objavljeni su u monografiji „Sveti manastir Hilandar – srpska carska lavra“, u izdanju „Riznice srpske duhovnosti“ (www.riznica.org.rs).\nGalerija je otvorena radnim danima od 10.00 do 16.00, a neće raditi od 1. do 6. maja. (danubeogradu.rs)\nTagoviakvareli dub galerija zaprokur izlasci izložbe vesti\nPrethodni Antić: Beogradski maraton – sjajna slika poslata u svet\nSledeći H2O u Domu omladine, 22. aprila


Sutra počinje Dan blizanaca u Novom Sadu - Novi Sad\nSutra počinje Dan blizanaca u Novom Sadu\n20:06:00 24.06.2021, Komentara: 0\nNovi Sad - Dan blizanaca u organizaciji Centra za Bihejvioralnu genetiku Filozofskog fakulteta i Univerziteta u Novom Sadu biće održan sutra i u subotu u Novom Sadu.\nSutra u 11 časova počeće onlajn događaj u okviru kojeg će istraživači, studenti i naučnici-volonteri predstaviti najnovije rezultate i zanimljivosti iz oblasti bihejvioralne genetike. Agendu događaja kao i pristup Zoom platformi možete pronaći OVDE\nU subotu, takođe od 11 časova, biće organizovana manifestacija za blizance u zgradi Rektorata, uz poštovanje epidemioloških mera.\nRoditelji će imati priliku da poslušaju predavanje „Kako da pomognete svojim blizancima da budu jedinstvene osobe?“, dok če za najmlađe blizanačke parove će biti organizovana dečija predstava sa radionicom „Bilo dvaput u jednom kraljevstvu“ i kreativni kutak za zabavu koji će voditi studenti psihologije.\nCentar za bihejvioralnu genetiku (CBG) trenutno predstavlja jedini centar u Srbiji koji se bavi naučno-istraživačkim radom u oblasti bihejvioralne genetike. Osnovan je 2013. godine na Filozofskom fakultetu Univerziteta u Novom Sadu, a cilj osnivanja je sprovođenje blizanačke studije, odnosno, istraživanja na parovima blizanaca (jednojajčanim i dvojajčanim), kako bi se došlo do jasnijih saznanja o efektima sredinskih (porodica, način života, ishrana, itd.) i genetskih faktora (DNK), kao i njihove interakcije, na razvoj i formiranje osobina ličnosti, inteligencije i drugih psiholoških i fizioloških karakteristika.


Izvor: Tračara arhiva vesti 28.03.2018 - Naslovi.net\nDara Bubamara: Džaba Seki pola estrade kad je uz mene Karleuša\nKoncerti i sukob naših pevačica Seke Aleksić i Dare Bubamare i dalje privlače veliku pažnju javnosti. Dara je u nedavnom intervju ponovo progovorila na ovu temu, otkrivajući da se ne plaši konkurencije, jer uz sebe ima Jelenu Karleušu. Kada su je… »\nStarleta Anastasija Buđić, u javnosti poznata i kao članica grupe Models uskoro će se udati za kriminalca Ivana Radovića Kokija. Njih dvoje su u vezi već devet meseci, a on je u javnosti prvi put pomenut kada je uhapšena njegova bivša devojka Nina… »\nBivši fudbaler Roberto Carlos nikako nije otac za primer, barem sudeći prema rečima bivše supruge Barbara Thurler, s kojom ima dva sina. Majka njegovih sinova – šestogodišnjeg Bernarda i dvogodišnjeg Betina, otkrila je stranim medijima da bivši… »\n28.03.2018 Tračara, kategorije


Staviljeci: Prihodi kosovske Carine manji za 77 miliona • RTK\nEkonomia online, KoSSev\nU prvih 6 meseci ove godine opao je uvoz luksuzne robe, u prvom redu automobila zbog čega je kosovska carina u ovom periodu ostvarila za 77 miliona manje prihoda nego u istom periodu prošle godine, rekao je za Ekonomia Online portparol kosovske carine, Adriatik Staviljeci (Stavileci).\n„Prihodi carine za ovih prvih šest meseci dostigli su 580 miliona evra. Ako to uporedimo sa istim periodom prošle godine, vidimo smanjenje prihoda od 77 miliona evra, što je rezultat umanjenog uvoza pojedinih proizvoda“, rekao je on za EO.\n„Ako pogledamo samo uvoz automobila, on je za oko 30 odsto manji, a to je značajan izvor prihoda. Smanjenje imamo i kada je nafta u pitanju jer je vrednost nafte u svetu opala".\nStaviljeci je izneo i podatak da je od ukidanja taksi na uvoz robe iz Srbije uvezeno proizvoda u vrednosti od 72 miliona i da se očekuje da do kraja godine ta cifra dođe na 140 što je i dalje mnogo manje od proseka u prošlosti.\n„Imali smo periode kada je Srbija imala 450 miliona evra izvoz na Kosovo", kazao je.\nStaviljeci je rekao i da je sa ovim nivoom prihoda očekivano da se u budžet Kosova iz carine slije oko 1 milijarda evra.


NOVA UREDBA STUPILA NA SNAGU! Za nekvalitetan rad, državni službenici ubuduće će biti premeštani na drugo radno mesto, s nižom platom, a mogu dobiti i otkaz.\nŠefovi će ocenjivati njihovu savesnost, posvećenost, integritet, način upravljanja ljudima i strateško upravljanje. Ovo su neke od novina koje donosi Uredba o vrednovanju radne uspešnosti državnih službenika, a prvi rezultati biće poznati 2020. godine.\nPrvi ciklus vrednovanja odnosi se na ovu godinu, a u Ministarstvu državne uprave i lokalne samouprave objašnjavaju da će na početku svake godine biti postavljani ciljevi, dok će se na kraju godine ocenjivati koliko su oni ispunjeni.\n- Kako državni službenik ostvaruje rezultate, da li je sklon učenju i promenama, kao i kakve profesionalne odnose gradi, samo su neke oblasti o kojima će se voditi računa - kažu u Ministarstvu.\n- Uredba utvrđuje šta rukovodici konkretno treba da cene pri vrednovanju rada državnih službenika, a oni će biti upoznati sa tim šta se od njih očekuje.\nNjihov rad ocenjivaće neposredni rukovodilac, dok će konačnu ocenu o vrednosti rada donositi pomoćnik ministra i sekretar ministarstva, i to na predlog neposrednog rukovodioca.\n- Državni službenik može da bude nagrađen u istom zvanju za ceo svoj radni vek sa maksimalno 40 odsto većom platom, kako nalaže Zakon o platama državnih službenika i nameštenika - kažu u MDULS.\n- Izuzetan rad će se nagrađivati povećanjem plate od maksimalno pet odsto na svake dve godine, a ako posao radi standardno očekivano, u tom slučaju može da dobije isto uvećanje na svakih pet godina.\nKoliko će država odrešiti kesu za dobre ćate, zavisiće od stanja u državnoj kasi, a Zakonom o budžetu svake godine će se određivati da li i koliko ima novca za uvećanje plata po osnovu rezultata rada.\nKako bi se izbegle moguće zloupotrebe, sve ocene moraju da budu obrazložene navođenjem konkretnih primera ponašanja i rezultata činovnika. Nezadovoljni imaju pravo žalbe i sudske zaštite u slučaju pogrešnog ocenjivanja.\nDosadašnji sistem ocenjivanja vrednovao je samostalnost, stvaralačku sposobnost, preduzimljivost, preciznost, savesnost, saradnju sa drugim državnim organima... Osim kriterijuma, i petostepena skala ocena zamenjena je četvorostepenom.\n- Evidentan je bio veoma veliki broj najviših ocena, što je narušilo smisao ocenjivanja državnih službenika - kažu u MDULS. - Razlozi za izmene u načinu ocenjivanja su, između ostalog, i "neuspeh" koji smo doživeli sa dosadašnjim modelom.\nNapominju i da uloga neposrednog rukovodica ostaje ključna, ali sada osoba koja donosi rešenje o nečijoj radnoj uspešnosti dobija značajniju ulogu.\n0 #1 Šalter — Ivica Pačić 04-02-2019 10:13\n100 godina lepote za jedan minut: Kako j...


BEOGRAD - Tradicionalna manifestacija "Dani srpske kulture" u Parizu počinje danas i trajaće do 21. juna, najavio je državni sekretar u Ministarstvu vera i dijaspore Miodrag Jakšić. Kompletan tekst\nVojska objavila kolumne i intervjue Mome Kapora\nBEOGRAD - Knjiga kolumni i intrevjua Mome Kapora - "U skloništu duše", u izdanju Medija centra "Odbrana", biće predstavljena danas u Velikoj galeriji Doma Vojske Srbije, najavio je Medija centar.\nBritanska TV snima film o "Egzitu"\nBEOGRAD - Ekipa jedne od najuticajnijih britanskih televizijskih stanica "Čenel 4", posetiće u julu Novi Sad da bi snimila dokumentarni film o "Egzit" festivalu, najavili su organizatori festivala. Kompletan tekst\nRetko viđena umetnička dela na izložbi\nLONDON - Stotinak umetničkih dela Mikelanđela, Pikasa, Monea i drugih majstora koja su retko ili nikada nisu javno izlagana, predstavljena su u sedištu Kristija u Londonu pred aukciju na kojoj će Kompletan tekst\nPremijera komada Nije smrt biciklo\nBEOGRAD - Novi komad Biljane Srbljanović pod nazivom "Nije smrt biciklo (da ti ga ukradu)" biće premijerno izveden 17. juna u Jugoslovenskom dramskom pozorištu (JDP). Kompletan tekst\nU Noći knjige 30.000 kupaca\nBEOGRAD - Manifestacija "Noć knjige", četvrta po redu, bila je najuspešnija do sada pošto je u petak od 18 sati do ponoći registrovano 30.000 kupaca koji su iskoristili popuste i do 50 odsto. Kompletan tekst\n„Rodoljupci" u SNP-u\nPočinje festival REFRAKT


Punkt Jarinje zatvoren za prezal vozila sa namjernicama – Informer\nPunkt Jarinje zatvoren za prezal vozila sa namjernicama\nNa punktu Jarinje sinoć je zabranjen prelazak vozila koja prevoze bilo kakve namirnice ili bilo koju vrstu robe, jao je Tanjug.\nInače, na svim barikadama na sjeveru Kosova, gdje Srbi sedam dana blokiraju sve putne pravce prema administrativnim prelazima Brnjak i Jarinje, protekla noć bila je mirna.\nOni su proveli osmu noć na barikadama u mjestima Zupče u opštini Zubin Potok, na putu ka prelazu Brnjak, kao i u Rudaru u opštini Zvečan i u Leposaviću na putu koji vodi ka prelazu Jarinje.\nNa Kosovu su noć proveli i predstavnici vlasti Srbije – ministar za Kosovo i Metohiju Goran Bogdanović, šef pregovaračkog tima Beograda Borislav Stefanović i savetnik predsjednika Srbije Jovan Ratković, koji bi u utorak, kakosje očekuje, trebalo da nastave razgovore s komandantom KFOR-a Erhardom Bilerom.\nOni su u ponedjeljak u Raškoj o situaciji na Kosovu razgovarali s posrednikom Evropske unije Robertom Cooperom.\nKriza na sjeveru Kosovu počela je prošlog ponedeljka nakon slanja specijalne jedinice kosovske policije Rosu na administrativne prelaze Jarinje i Brnjak, a potom je grupa maskiranih mladića zapalila prelaz Jarinje, koje je potom bilo zatvoreno, kao i Brnjak.\nTa dva administrativna prelaza otvoreni su za putnički saobraćaj u nedjelju, 31. jula.\nOtkrivena bomba u Sudu BiH: Skener detektovao kašikaru u paketu


Rasprodaja u PSŽ-u, Kampos se odriče 10 fudbalera\nPARIZ – Novi sportski direktor Pari Sen Žermena Luis Kampos odlučio je da u letnjem prelaznom roku proda najmanje 10 igrača, prenose francuski mediji.\n„Le Parizijen“ navodi da je Kampos, koji je na poziciji sportskog direktora zamenio Leonarda, odlučio da kreira novu politiku kluba a sve sa ciljem da na „Park prinčeva“ konačno stigne trofej Lige šampiona.\nPrvi potez novog sportskog direktora „svetaca“ biće rasprodaja igrača – Anhel di Marija je napustio PŠŽ, jer mu je istekao ugovor, dok će se klub odreći Serhija Rika, Lajvina Kurzave, Tila Kerera, Abdua Dijaloa, Leandra Paredesa, Endera Erere, Danila, Idrisa Gueje, Julijana Drakslera i Maura Ikardija.\nFrancuski list navodi da su vlasnici Pari Sen Žermena spremni da prodaju i Nejmara i to samo u slučaju dobre finansijske ponude.\nKampos će imati i zadatak da pronađe novog trenera za francuskog šampiona. Maurisio Poketino je izgubio poverenje čelnika kluba, a kao kandidati za novog trenera „svetaca“ pominju se Zinedin Zidan, Antonio Konte, Tijago Mota i Joakim Lev.


Predsednik Tramp na konferenciji Konzervativne političke akcije 2. marta 2019.\nPredsednik Donald Tramp obratio se prijateljski nastrojenoj publici u subotu, na godišnjoj konferenciji Konzervativne političke akcije (skupa konzervativnih političara i aktivista), na kraju burne nedelje koju je obeležio neuspšeni samit sa severnokorejskim liderom Kim Džong Unom i, po predsednika opasno, svedočenje pred Kongresom njegovog bivšeg advokata Majkla Koena.\nTramp je istragu specijalnog tužioca Roberta Malera o mogućem dosluhu Trampovog izbornog štaba sa Rusijom nazvao "lažnom pričom koja je sada, kako izgleda, na samrti", a predsednika odbora Predstavničkog doma za obaveštajna pitanja, demokratu Adama Šifa i druge "neimenovane senatore i nekoliko kongresmena" da prebacuju fokus sa te teme na njegove finansije.\n"Dakle nemaju ništa oko Rusije", rekao je. "Nije bilo dosluha. Zato sada to pretvaraju u nešto drugo, misle - hajde da istražimo svaki ugovor koji je sklopio, ispitaćemo njegove finansije, njegove ugovore. Ti ljudi su bolesni."\nTrampu je na konferenciji odato priznanje pre svega zbog borbe protiv ilegalne imigracije, postavljanja konzervativnih sudija i ograničavanju uticaja federalne vlade.\nPredsednik je uzvratio komplimente, hvaleći organizatore i učesnike konferencije da su u "prvim borbenim redovima zaštite američkih interesa, odbrane američkih vrednosti i ponovnog uspostavljanja dragocenog nacionalnog nasleđa."\nU dugom govoru, predsednik je pomenuo trgovinski rat sa Kinom i niz drugih tema. Nije se dugo zadržao na neuspešnom samitu u Vijetnamu, osim što je rekao da Pjongjang ima svetlu ekonomsku budućnost bez nuklearnog oružja. \nBilo je to treće pojavljivanje republikanskog predsednika do sada na trodnevnoj, godišnjoj konvenciji konzervativaca u Merilendu, nadomak američke prestonice, gde je glavna tema bila protivljenje socijalizmu. Potpredsednik Majk Pens je govorio na konferenciji u petak gde je optužio demokrate da su načinili "oštar zaokret ulevo" pre izbora 2020 i izjavio da birači moraju da biraju između "slobode i socijalizma."\nMeđu demokratskim kandidatima ima liberalnih političara kao što su senatori Berni Sanders, Elizabet Voren i Kori Buker, ali ne manjka ni umerenih kandidata estabilšmenta, kao što je bivši potpredsednik Džo Bajden, za kojeg se očekuje da će ući u trku.\nNeke demokrate otvoreno podržavaju ciljeve kao što su pružanje veće zdravstvene zaštite građanima, borba protiv klimatskih promena i jeftinije školovanje na koledžima. Republkanci često te demokrate opisuju kao radikalne levičare a njihove ciljeve kao skupe, socijalističke programe koji idu protiv interesa biznisa.\nČinjenice, međutim, ne podržavaju republikansku tezu da je Demokratska partija skrenula ulevo. Na kongresnim izborima 2018, 33 od 40 republikanskih mesta preuzele su demokrate koje je podržao umereni politički komitet Nju Dem. U anketi koju je Galup sproveo prošlog novembra pokazalo se da skoro 55 odsto demokrata i nezavisnih birača sklonih da glasaju za demokratske kandidate želi da stranka bude "umerenija" u poređenju sa 41% ljudi koji žele da vide liberalniju demokratsku stranku.


Poslovni lideri danas rade drugačije - Delight Office\nPoslovni lideri danas rade drugačije\nTrebala bi i njihova radna mesta.\nLideri redizajniraju sami sebe. Svetska tržišta, rad na ‘’daljinu’’ i globalno rasprostranjeni timovi zahtevaju novi stil poslovnog vođstva, jednako kao i novi tip radnog mesta — gde performanse i fleksibilnost podržavaju potrebe lidera za vrednim interakcijama i smislenim razmenama.\n“Današnji lideri sve manje vremena provode sami u svojim kancelarijama, a mnogo više u interakciji sa članovima tima” objašnjava Patricia Kammer, istraživač u Steelcase WorkSpace Futures, koja je istraživala promenu stilova rada uspešnih lidera.\n“Privatna kancelarija nije samo utočište ili mesto za individualni rad. To je ujedno i mesto gde lideri svoje misli čine opipljivima kroz interakciju s kolegama usled spontanih ili dogovorenih sastanaka.”\n“Mnogi lideri danas su veoma mobilni, upravljajući pritom široko rasprostranjenim poslovnim timovima, a budući da se ove interakcije često odvijaju van njihove kancelarije, jednako su važne kao i poslovanje unutar same kancelarije.” Dok su visokoefikasni lideri naučili da u svakoj situaciji prepoznaju privremeno mesto za rad, od aerodroma do taksija, kafića do hotela, ova improvizovana radna mesta jasno ukazuju na vrednost kancelarije koja aktivno podržava nove stilove rada lidera.\nJoš većom fleksibilnošću dizajna i integracijom tehnologije, Steelcase’s Elective Elements® proširio je svoju paletu proizvoda kako bi zadovoljio najrazličitije i najzahtevnije stilove rada. Bez obzira da li se koriste u privatnoj kancelariji ili za podržavanje rastućeg trenda poslovnih lidera koji biraju rad na otvorenom prostoru, Elective Elements podržava individualne potrebe današnjih profesionalaca, uvećavajući njihovu sposobnost kreativnog razmišljanja, produktivnih interakcija i efikasnog vođenja.


FK Napredak – Sport\nDomaći fudbal, Fudbal, VestiFK Crvena zvezda, FK Napredak, Superliga SrbijeLeave a comment\nKompletno rukovodstvo fudbalskog kluba Napredak je posle poraza od Rada podnelo kolektivnu ostavku. Kako se navodi u saopštenju, rukovodstvo kluba je podnelo ostavku „kao čin moralne odgovornosti i s nadom da se eventualno može pronaći neko ko će spasiti klub ispadanja iz elitnog srpskog ranga“. Fudbaleri Napretka izgubili su danas na svom terenu od Rada sa 2:0. Klub iz Kruševca…\nDomaći fudbal, Fudbal, Priča dana, VestiFK NapredakLeave a comment\nDomaći fudbal, Fudbal, VestiFK Napredak, FK Partizan, Superliga SrbijeLeave a comment\nGoran Stevanović, trener Napretka, odlazi iz kluba zbog angažmana u inostranstvu\nGoran Stevanović neće produžiti ugovor sa Napretkom, saopštio je klub iz Kruševca. Stevanoviću ugovor ističe na kraju godine, a, kako je saopštio klub iz Kruševca, trener ne želi da ga produži. „Trebalo je da sednemo i dogovorimo detalje oko transfer i liste želja, ali Stevanović se nije pojavio na zakazanom sastanku. U telefonskom razgovoru, potom, rekao je da ne vidi…\nDomaći fudbal, Fudbal, VestiFK Napredak, Goran StevanovićLeave a comment


Do kraja mjeseca stižu vakcine AstraZeneka – Borba\nPanaotović: Tačna saznanja portala “BORBA” da Krivokapić izbjegava da…\nPreminula 1 osoba, 46 novih slučajeva\nMiljanić: Požarnu sezonu dočekujemo spremni\nOdbor dao zeleno svjetlo za dječiji dodatak za djecu do šest godina, Vuksanović…\nOsmani lažno optužila Srbiju za genocid, Vučić odgovorio: Ne smijem ni da kažem…\nVučić: Srbija je za princip nepromjenljivosti granica, ali neki su se sjetili 2021.…\nAmerika odobrila prodaju oružja Izraelu vrijednog 735 miliona dolara\nDo kraja mjeseca stižu vakcine AstraZeneka\nU Crnu Goru će do kraja marta ili početkom aprila stići više od 80 hiljada doza vakcine AstraZeneka, dok se u narednih mjesec očekuje isporuka 200 hiljada Sinofarm i 40 hiljada Sputnjih V vakcina, saopšteno je iz Ministarstva zdravlja.\nGeneralni direktor Direktorata za digitalno zdravje Aleksandar Sekulić rekao je da se u Crnoj Gori trenutno nalazi četiri hiljade vakcina Sputnjik V koje je donirala Srbija, deset hiljada doza Sputnjik V, od ukupno dogovorenih 50 hiljada, koja je država kupila od Rusije, kao i 30 hiljada doniranih kineskih Sinofarm vakcina.\nOn je kazao da su sve vakcine koje su stigle u Crnu Goru trenutno na raspolaganju zdravstvenom sistemu i da se njima vakcinišu prioritetne grupe.\nSekulić je agenciji MINA rekao da se isporuka ostalih 40 hiljada dogovorenih doza Sputnjih V vakcine očekuje najduže za mjesec.\n“Potpisan je ugovor za 200 hiljada Sinofarm vakcina i one će za najduže mjesec biti u Crnoj Gori. U toku su pregovori sa Fajzerom za 150 hiljada doza vakcina, ali za njih nemamo tačan termin dolaska”, kazao je Sekulić.\nOn je saopštio da se, preko COVAX mehanizma, do kraja marta ili početkom aprila očekuje isporuka 82 hiljade vakcina AstraZeneka.\n“Trenutno se pregovara za dodatnih 200 hiljada Sputnjik V vakcina koje bi trebalo u narednom periodu da budu dostupne crnogorskim građanima”, dodao je Sekulić.\nKako je kazao, u javnosti postoji loša informisanost o brzini vakcinacije.\nPrema riječima Sekulića, do prije sedmicu u Crnoj Gori nije bilo dovoljno vakcina kako bi sve kapacitete koji su bili spremni stavili u funkcije.\n„Sada na raspolaganju imamo 30 hiljada Sinofarm i deset hiljada Sputnjik V vakcina. Od danas je svaki vakcinalni put, u svim crnogorskim opštinama, otvoren i očekujemo između hiljadu i dvije hiljade vakcinacija dnevno”, rekao je Sekulić.\nOn je kazao da kapaciteti vakcinalnih punktova još nijesu uspostavljeni do krajnjih limita i biće dodatno prošireni u skladu sa dolaskom vakcina.\nSekulić je istakao da je Ministarstvo zdravlja zadovoljno brzinom i stepenom odvijanja vakcinacije.\nOn je, govoreći o dinamici vakcinacije u narednom period, naveo da se sada se vakcinišu prioritetne grupe od 80 i više godina, ali da će uskoro krenuti i vakcinacija građana starijih od 75 godina.\n“Kako se granica vakcinacije prioritetnih grupa bude spuštala tako će i proces vakcinacije teći mnogo brže s obzirom da među mlađom populacijom postoji manji rizik od nuspojava”, dodao je Sekulić.\nOn je rekao da prioritetne grupe čini 100 hiljada građana, ali da ne znaju koliko će njih željeti da primi vakcinu.\n“Podaci govore da je među starijim prioritenim grupama, na šta mlađi treba da se ugledaju, vrlo mali broj koji ne žele da se vakcinišu“, kazao je Sekulić.\nKako je naveo, u Ministarstvu računaju da će proces vakcinisanja prioritetnih grupa biti završen kada stignu dodatne doze vakcina.\n„Sa ovim dozama koje trenutno postoje u Crnoj Gori ne možemo završiti prioritetne grupe do kraja”, kazao je Sekulić.\nHolanđanin iz Liverpula dolazi na Nou Kamp\nSkupština: Knežević primio policajce koji su bili onemogućeni da glasaju


Zelenović: Vučić se krije od Saveta Evrope - Teslavision\nZelenović: Vučić se krije od Saveta Evrope\nPredsednik Zajedno za Srbiju i gradonačelnik Šapca Nebojša Zelenović sastao se u petak sa šefom misije Saveta Evrope u Srbiji Tobijasom Flesenkemperom.\nPiše: P. D. 08. novembra 2019. 22.38\nNa sastanku je rečeno da Vlada Srbije još uvek odbija postmonitoring misiju Saveta Evrope o stanju demokratije u Srbiji, a posebno o situaciji u lokalnim samoupravama, saopšteno je iz ZZS.\nZelenović se u razgovoru sa Flesenkemperom osvrnuo na posetu predsednika Komiteta za monitoring Kongresa lokalnih i regionalnih vlasti Saveta Evrope Lin Verbek Beogradu, koja je organizovana nakon što je Zelenović u Savetu Evrope govorio o pritiscima na opštine i gradove u kojima na vlasti nije Srpska napredna stranka. Lin Verbek je tada rekao da će o stanju u Srbiji biti organizovan postmonitoring, a Ministarstvo državne uprave i lokalne samouprave je tu informaciju demantovalo.\n„Verbek je jasno rekao da je na sastanku sa ministrom Ružićem razgovarao o uvođenju postmonitoring misije u Srbiji. Ministar Ružić je to prvo prihvatio, a onda je dobio packe od vrha države i postmonitoring misija nije prihvaćena, što se nikada u istoriji Saveta Evrope nije dogodilo. To je diplomatski skandal koji još uvek nije ispravljen“, podsetio je Zelenović.\n„Danas vlast priča o navodnoj spremnosti da organizuje poštene izbore, a zapravo je zabranila Savetu Evrope da pošalje misiju koja bi utvrdila čime se sve vlast služi u gušenju osnovnih demokratskih sloboda. Zato je jasno da u Srbiji nema ni demokratije ni izbora, sve to je Vučićev cirkus koji ima samo jedan cilj – opstanak na vlasti po svaku cenu“, zaključuje Zelenović.\nPrevious : Jevtić (Srpska lista): Nećemo biti oni koji se nameću i nećemo inicirati susrete\nNext : Direktor: Dete člana SSP iz Žitorađe biće upisano u vrtić


Pogrebna oprema "Feniks" osnovana je 2002.godine sa sedištem u Jasici nadomak Kruševca. Od samog osnivanja cilj je da se ugledamo na trenutne trendove u svetu u oblasti pružanja pogrebnih usluga. Naša poslovnost i prihvatljive cene su i naša najbolja reklama! Korisnici naših usluga neprekidno prenose dobar glas o nama i našoj poslovnosti, uslužnosti i ljubaznosti.\nU najtežim trenucima, kada ste slomljeni bolom i tugom za preminulim i kada obaveze oko poslednjeg ispraćaja postanu teško breme, organizaciju ovog najtužnijeg čina poverite nama. Mi iz pogrebne opreme Feniks se svih ovih godina trudimo da Vaše ukazano poverenje opravdamo i u tome i uspevamo.\nGodinama pratimo svetske trendove iz ove oblasti i ono najbolje smo sa uspehom preneli i na tlo Srbije.\nU našoj ponudi su sve potrebne stvari za opremanje pokojnika i dostojanstvenu sahranu po prihvatljivim cenama za nase tržište. Preko 30 vrsta sanduka, krstovi, crnine, garniture, cvetni aranžmani od prirodnog i veštačkog cveća, venci...\nDođite i proverite zašto smo najbolji i najpovoljniji u rasinskom okrugu...\nPogrebna oprema FENIKS, Milunke Savić br.12, Jasika, Kruševac\n© 2014 Pogrebna oprema FENIKS\nIzrada web sajta: Vela Taurus & ATEC Technologies


Tanjug 3. juna 2019. 12:42\nZAGREB – Gašenjem zagrebačkog Hipodroma mnogo ljudi ostaće bez posla, a biće uništen i konjički sport u Hrvatskoj, izjavio je predsednik Hrvatskog konjičkog saveza Mladen Brezić, povodom odluke gradskih vlasti, prenosi danas portal Index.hr.\n„Najuspješniji konjički klubovi su na Hipodromu, kao i treneri. To je mesto gde se sport razvija, to nije neka privatna inicijativa. Ovime se gasi konjički sport u Hrvatskoj“, upozorava Brezić.\n„Mi na to ne pristajemo jer smatramo da nas štiti Zakon o sportu. Član 68 kaže da se, i ako dođe do pomeranja nekog sportskog objekta, mora osigurati neki drugi namenski objekt. To ne važi jedino u slučaju da država proglasi zemljište Hipodroma javnim interesom“, objasnio je Brezić.\n„Problem je u tome što Grad uopšte ne nudi alternativnu lokaciju i ne znamo šta će biti sa konjima“, rekli su zaposleni, dodajući da se grozno osećaju jer, kažu, moraju da budu „grobari“ Hipodroma.


12. 06. 2015. Jagodina, RTV, TanjugKomentari (0)\nDirektor, glavni i odgovorni urednik Večernjih novosti Ratko Dmitrović rekao je danas prilikom polaganja cveća na bistu ubijenog novinara Milana Pantića da neko dovoljno moćan "određene informacije i kanale o tom ubistvu drži zatvorenim".\nFoto: Tanjug (Dušan Aničić)\nPolaganjem cveća na spomen bistu novinaru Milanu Pantiću, danas je odana počast tom dopisniku Večernjih novosti iz Jagodine koji je ubijen na današnji dan 2001. godine u hodniku ispred svoga stana.\nDmitrović je ocenio da je frustrirajuće to što se svake godine na istom mestu, izgovaraju iste rečenice i nada da će sledeće godine biti čista situacija ko je izvršilac i naručilac tog gnusnog zločina.\n"Danas, u odnosu na prošlu godinu, nismo bliže razrešenja ovog slučaja. Postoje informacije koje su pod nekom vrstom zaštite, a pri tome ne mislim na vladu, mislim da postoji veoma dobra volja vlade da konačno ovaj slučaj i bude rešen, ali neko uticajan određene informacije i kanale drži zatvorenim", rekao je Dmitrović.\nOn je dodao da će se videti narednih meseci šta će se dešavati.\n"Ponosni smo što je Pantić bio naš novinar, ali nismo zadovoljni time što se ne zna ko ga je ubio. Za profesiju je opasno da i dalje, možda, postoje ljudi koji misle da javnu reč i istinu mogu zaustaviti metkom. To je najstrašnije i zato pozivam vladu da, sebe radi i javnosti radi, reši ovaj slučaj", zaključio je Dmitrović.\nUručenjem nagrade obeleženo 14 godina od ubistva Pantića\nRodbina, prijatelji i kolege su paljenjem sveća na grobu, a zatim i polaganjem cveća na mestu ubistva i venaca na spomen bistu, kao i uručenjem nagrade za novinarski hrabrost odali počast Pantiću. Na spomen ploči na mestu gde je Pantić ubijen, napisano je: "Na ovom mestu je mučki usmrćen neumorni tragalac za istinom Milan Pantić. Novinara možete ubiti ali njegovo delo i istinu ne". U potpisu "Milanove kolege - novinari Srbije".\nUbica i nalogodavci još nisu pronađeni.\nMatić: "Slučaj Pantić" nije bačen u zapećak\nPredsednik Komisije za istraživanje ubistva novinara Veran Matić poručio je kraj biste Pantiću da je zadovoljan dosadašnjim radom na rešavanju ubistva novinara Slavka Ćuruvije, ali i da "slučaj Pantića nije bačen u zapećak".\n"Istražitelji rade non stop i to je nešto što će trajati dok se ne razreši do kraja, dok se ne pronađe ubica i nalogodavci", rekao je Matić.\nRešavati ubistva posle 15-16 godina i dovesti ga do suđenja je veliki uspeh u Srbiji, dodao je on i istakao da je, kada je reč o ubistvu Pantića, poslednjih godina urađeno više od 2.000 poligrafa i saslušan ogroman broj ljudi.\nOn je nazvao skandalom što MUP Nemačke ni za godinu dana nije saslušao jednu osobu osumnjičenu za ubistvo Pantića i izrazio nadu da će i do toga uskoro doći.\nObradović: Iščitajte tekstove Pantića\nPredsednik NUNS Vukašin Obradović istakao da je okupljanje novinara kraj spomenika Pantiću u Jagodini opomena.\n"Činjenicom da je društvu 14 godina potrebno da se otkriju ubica, društvo govori o sebi. Mi se nadamo da ce ovo biti poslednje okupljanje na ovom mestu, kada tražimo ubice. Ako je bilo moguće pronaći osumnjičene i privesti ih pravdi za ubistvo Ćuruvije, sasvim sigurno je moguće pronaći i ubice Pantića", uveren je Obradović.\nOn je pozvao državne organe da iščitaju tekstove Pantića.\n"Ubicu novinara uvek možete naći u onome što su napisali ili rekli novinari", poručio je Obradović.\nGeneralni sekretar UNS Nino Brajović ocenio je da je Komisija za istraživanje ubistva novinara "naterala državu da radi svoj posao" i ocenio da "ne postoji savršen zločin, ali postoji savršena\nnespremnost da se pronađu nalogodavci i ubice naših kolega".\nZorici Gligorijević uručena nagrada\nGlavni i odgovorni urednik Novosti, Ratko Dmitrović je u Narodnoj biblioteci u Jagodini, u ime redakcije Večernje novosti, uručio nagradu "Milan Pantić za novinarsku hrabrost" novinarki "Novog puta" Zorici Gligorijević.\nGligorijević je istakla da nagrada nije velika obaveza za nju, "jer ona i ne ume drugačije da radi".\n"Novinarstvo ne smatram kao svoj posao, ja ga živim", rekla je Gligorijević koja je i dopisnik dnevnog lista "Politika" i "Vesti" iz Jagodine.\nPantić pisao u kriminalu u Pomoravlju\nPantić je rođen 1954. godine u selu Dragovo kod Rekovca, novinarsku karijeru je započeo u "Novom putu", njegovo ime je upisano 3. maja 2002. godine na spomenik u Vašingtonu, na 1.395. mestu, uz imena novinara sveta koji su od 1812. godini izgubili život na zadatku. Od pre šest godina, njegova slika i biografija i kao i biografija i slika ubijenog novinara Slavka Ćuruvije, se nalaze u novootvorenom muzeju novinarstva " Newseumu " u glavnom gradu Amerike.\nU potrazi za ubicom pripadnici Policijske uprave u Jagodini i Uprave kriminalističke policije MUP Srbije "proverili su peko 2.000 lica i obavili više stotina razgovora u cilju provere svih dobijenih informacija i saznanja".


Sugihara je službu počeo nakon završetka Prvog svetskog rata u kineskom gradu Harbinu, u kojem je tada živelo oko 120.000 Rusa. Sugihara, koji je od rane mladosti bio hrišćanin u tom gradu je učio ruski i nemački jezik i sreo svoju prvu suprugu, Ruskinju, zbog koje prihvatio pravoslavlje.\nSugihara je 1931. dobio funkciju u marionetskoj vladi, ali je ubrzo podneo ostavku u znak protesta zbog surovog odnosa japanskih okupacionih vlasti prema lokalnom stanovništvu. Nakon nekoliko godina provedenih u domovini, on je poslat u tada nezavisnu Litvaniju 1939. godine. Međutim, iste godine nemačke snage su prodrle u susednu Poljsku otpočevši Drugi svetski rat, usled čega su hiljade poljskih Jevreja bile prisiljene na bekstvo, naročito u neutralnu Litvaniju.\nI sama Litvanija je imala veliku jevrejsku populaciju, pa se Sugihara, koji je trebalo da prikuplja obaveštajne podatke o kretanju nemačkih i ruskih trupa, 1940. godine našao zatrpan zahtevima očajnih Jevreja – za izdavanje japanske vize. Na njegove upite – šta sa njima treba činiti, tadašnje japansko ministarstvo spoljnih poslova odgovaralo je insistiranjem na tačnom sprovođenju imigracione procedure. Tačnije, tražilo je od njega da ne izdaje tranzitne vize aplikantima koji ne poseduju dovoljna novčana sredstva i kartu za odlazak u neku treću zemlju.\nOgromna većina Jevreja koji su u žurbi napuštali svoje domove nije mogla da ispuni te formalne zahteve, ali je Sugihara, oglušivši se o instrukcije svojih pretpostavljenih, svesno odlučio da im izdaje desetodnevne tranzitne vize. Zbog toga, samom Sugihari je pretila ozbiljna opasnost ne samo da izgubi posao već i slobodu.\nSugihara je tako, bez odobrenja japanske vlade, počeo sa izdavanjem tranzitnih viza jevrejskim izbeglicama u drugoj polovini jula 1940. godine, a do zatvaranja konzulata početkom septembra te godine Sugihara, koji je dnevno provodio i više od 18 sati ispisujući vize, uspeo je da izda više hiljada tih putnih isprava od kojih su neke bile za čitave porodice, a ne prosto za pojedince, pa je, prema nekim procenama, njegov poduhvat spasao čitavih 10.000 duša.\nĆijune je pomagao Jevrejima u Drugom svetskom ratu\nPri odlasku iz Kaunasa, Sugihara je na železničkoj stanici okupljenoj masi iz voza bacio prazne obrasce za japanske vize sa pečatom konzulata. On je, zahvaljujući poznavanju ruskog jezika i slovenskog mentaliteta, u međuvremenu uspeo i da izdejstvuje odobrenje sovjetskih vlasti za transport Jevreja Sibirskom železnicom do Vladivostoka.\nOd gneva države u tom trenutku verovatno ga je spaslo to što njegovi nadređeni nisu imali tačan uvid u broj viza koje je izdao. Sugihara je tako nastavio da radi za japansko ministarstvo spoljnih poslova tokom rata u diplomatskim predstavništvima u Čehoslovačkoj, istočnoj Nemačkoj i Rumuniji, gde ga je 1944. zarobila Crvena armija i pustila ga dve godine kasnije.\nPriliv jevrejskih izbeglica u Japan nastavio se i nakon zatvaranja konzulata u Kaunasu, sve do proleća 1941. godine. Smatra se da je deo viza za njih u prestonici Vilnjusu lažno izdala crkva korišćenjem japanskih diplomatskih pečata koje je Sugihara namerno ostavio za sobom, kao i da je jedan broj japanskih viza falsifikovan u Poljskoj.


Seul zabrinut zbog severnokorejskih pretnji\n08 mart, 2013\nJužnokorejska predsednica Park Džen-hje\nJužnokorejska predsednica Park Džen-hje obećala da će se "snažno uhvatiti u koštac sa severnokorejskim provokacijama"\nJužnokorejska predsednica Park Džen-hje izrazila je zabrinutost i nezadovoljstvo zbog neprestanih pretnji koje dolaze iz Severne Koreje.\nObraćajući se danas diplomiranim pitomcima vojne akademije predsednica Park je rekla da će se“snažno uhvatiti u koštac sa severnokorejskim provokacijama”, dodajući da je trenutna situacija “voma ozbiljna”.\nDan ranije, severnokorejski funkcioneri pokrenuli su proces za stavljanje van snage ugovora o nenapadanju sklopljenih sa Južnom Korejom i saopštili da će direktna telefonska veza sa Seulom biti prekinuta.\nNajnovije pretnje objavljene su samo nekoliko sati pošto je Savet bezbednosti Ujedinjenih nacija juče jednoglasno usvojio rezoluciju kojom se odobravaju nove sankcije Severnoj Koreji zbog nedavno sprovedene nuklarne probe. Za rezoluciju je glasala i Kina, inače istorijska saveznica Severne Koreje.\nRanije juče, Severna Koreja je zapretila preventivnim nuklearnim napadom na Sjedinjene Države. Severnokorejsko ministarstvo inostranih poslova formulisalo je tu pretnju kao “pravo na preventivni nuklearni napad na sedište agresora”. Ministarstvo je takođe saopštilo da je ta odluka bila neophodna jer se “Sjedinjene Države spremaju da započnu nuklearni rat”.


Rusija je udvostručila prihode od fosilnih goriva od početka rata u Ukrajini, pišu francuski mediji\n28. aprila, 2022 Vesti iz Sveta Napišite komentar\nFrancuski mediji doslovce jednoglasno prenose vest da iako je zapad očekivao da će ova jaka zemlja propasti zbog velikih ekonomskih sankcija, Rusija je zaradila oko 62 milijarde evra za izvoz nafte, gasa i uglja u dva meseca od početka invazije na Ukrajinu. Rusija je prosle godine zaradila 140 milijardi evra za celu godinu, a sada je za dva meseca zaradila skoro polovinu od godišnje zarade povećanjem cena gasa i tako napravila značajan skok zarade. Prihodi dolaze uglavnom iz Evropske unije, a Nemačka je najveći potrošač u ovoj oblasti, prenosi TF1.\nMoskva nastavlja da sakuplja maslo uprkos sankcijama. Od početka sukoba u Ukrajini, Rusija je videla da njeni prihodi od fosilnih goriva eksplodiraju. Tako je zemlja Vladimira Putina od prošlog 24. februara izvozom nafte, gasa i uglja prikupila oko 62 milijarde evra. Veliki deo ovih prihoda dolazi upravo iz Evropske unije.\nTrgovina sa „27” predstavljala je 44 milijarde evra u poslednja dva meseca, u poređenju sa 140 milijardi evra za celu prošlu godinu (ili oko 12 milijardi evra mesečno), izvestio je u četvrtak Istraživački centar za energiju i čist vazduh u svojoj analizi pomorska kretanja i tereta\nSamo Nemačka, koja posebno zavisi od energije, potrošila je devet milijardi evra u ovom periodu. „Dva meseca nakon Putinove invazije na Ukrajinu, Nemačka još uvek finansira ruski ratni kovčeg sa 4,5 milijardi evra mesečno. Berlin je najveći kupac ruskih fosilnih goriva“, kritikovala je Bernis Li, direktorka istraživanja u istraživačkom centru Chatham House, u rubrikama Gardijana. „Svet očekuje da Nemačka pokaže snagu i odlučnost prema Rusiji, ali umesto toga ona finansira rat i blokira evropski embargo na rusku naftu“, dodaje ona.\nTagovi: prihodi - rat u ukrajini - rusija


„Vatreno oko” iz Vuhana i roboti štite Srbiju od kovida 19 - Novinar.rs\nKapacitet dve najmodernije laboratorije koje će Srbija dobiti od Kine za brzo testiranje na koronavirus jednak je trenutnim ukupnim kapacitetima Srbije za testiranje, izjavio je ministar poljoprivrede Branislav Nedimović.\n„Zahvalan sam što će tzv. „Vatreno oko” (projekat) iz Vuhana braniti Srbiju sa ove dve laboratorije, koje će biti u KC Srbije, koja će početi za nekoliko dana sa radom, pošto je tu skoro sve završeno. Očekujemo testove, imaćemo oko 90.000 kompletnih testova, 60.000 za KC Srbije i 30.000 za KC Niš”, naveo je ministar.\n„Hvala svima koji su nam prethodnih dana i donirali testove i omogućili da što pre dobijemo testove, a bogami u naredna dva ili tri dana i robote za naše sprske laboratorije i da smanjimo rizik koliko god je to moguće prilikom obrade ovih testova”, rekao je Nedimović u Palati Srbija.\nZahvalio je kineskom institutu BGI, fondaciji „Tencent Charity Fund” i Zi Đin kompaniji koja radi kod nas u Boru, za donaciju dve laboratorije koje će nam pomagati u borbi sa kovidom 19.\nKaže da je bio u Nišu i da su pronašli lokaciju gde će biti napravljena ta laboratorija i da će za to biti potrebno 45 dana. „Ali, ove dve laboratorije nisu privremene, već će biti podrška sprskoj bezbednosti i srpskom zdavstvu, a možda i srpskoj poljoprivredi”.\nNedimović dodaje da su i ljudi poreklom iz Srbije koji rade u BGI grupi doprineli saradnji i zahvalio im na tome. Ministar poljoprivrede potpisao je prethodno s predstavnicima kineskog instituta BGI ugovor o kineskoj donaciji za izgradnju dve najmodernije laboratorije za koronavirus.\nSporazum uključuje dve laboratorije sa ukupnom propusnošću od 3.000 testova dnevno, što je trostruko više od trenutnih mogućnosti testiranja u Srbiji i omogućuje prateću potrebnu opremu, testove i komplete za uzorkovanje, javlja Tanjug.\nPosted in DRUŠTVOTagged #Korona #roboti #vuhan\nFoto:Instagram Sin predsednika Aleksandra Vučića, Danilo Vučić, zaražen je korona virusom i zbog kliničke slike je hospitalizovan na Infektivnoj klinici u Beogradu. Vest je objavio predsednik na svom instagram profilu […]


Moskva i Teheran rešili sporna pitanja oko S-300 - Sputnjik Srbija\n12:52 12.08.2016 (osveženo 17:12 12.08.2016) Preuzmite kraći link\nPitanje tužbe Teherana prema Moskvi o protivvazdušnim-raketnim sistemima S-300 skinuto je sa dnevnog reda, izjavio je u intervjuu Sputnjiku ambasador Rusije u Iranu Levan Džagarjan, odgovarajući na pitanje da li treba očekivati rešavanje ostalih detalja iz tužbe u bliskoj budućnosti.\n„Pitanje povlačenja tužbe za S-300 su više puta komentarisali zvanični predstavnici Rusije i sada je skinut sa dnevnog reda“, rekao je Džagarjan.\nU ponedeljak je potpredsednik Vlade Dmitrij Rogozin izjavio da je Iranu isporučeno polovina planiranih S-300. Ranije je šef državne korporacije „Rosteh“ Sergej Čemezov saopštio da Rusija namerava da završi isporuke do kraja godine.\nMoskva i Teheran su zaključili sporazum o S-300 2007. godine, ali njegova realizacija je bila obustavljena nakon što je 2010. godine Savet bezbednosti UN usvojio rezoluciju kojom se stavljao veto na isporuku savremenog naoružanja Iranu.\nU aprilu prošle godine predsednik Rusije Vladimir Putin je ukinuo zabranu na isporuke S-300 Iranu, a u novembru je taj ugovor stupio na snagu.\nU maju je zamenik direktora „Rosteha“ Nikolaj Volobujev saopštio da je Iran povukao tužbu o S-300.\nS-300, Iran, Rusija


Seseljeve Pretnje Izazvale Medijski Bojkot | Institute for War and Peace Reporting\nSeseljeve Pretnje Izazvale Medijski Bojkot\nNezavisni mediji u Srbiji uzvratili su rezimu i njegovim pristalicama koji intenziviraju kampanju protiv slobode stampe.\nSrpski nezavisni mediji ce bojkotovati Srpsku radikalnu stranku (SRS) i njenog lidera Vojislava Seselja, posto im je zapretio da ce ih "likvidirati".\nCetrnaest novina, nedeljnika i elektronskih medija postigli su sporazum ove nedelje da nece objavljivati, niti prenositi dalje izjave Milosevicevog glavnog ratnog huskaca.\nOstaje da se vidi kakav ce efekat imati ovaj bojkot s obzirom da ne obuhvata Seseljeve nastupe u svojstvu potpredsednika vlade.\nSeseljevi komentari 10.februara, povodom ubistva jugoslovenskog ministra za odbranu Pavla Bulatovica, isprovocirali su ovaj bojkot.\nZa vreme konferencije za stampu, Seselj je napao Radio B2-92 i novine "Danas", "Glas Javnosti", "Blic" i "Vecernje Novosti" da su "americki placenici gori od najvecih kriminalaca" i "izdajnici koji rade svesno u korist onih koji su ubijali srpsku decu."\n"Da na mislite valjda da cemo dozvoliti da nas ubijate ko zeceve", rekao je on. "Ko radi za Amerikance morace da snosi posledice."\nNa pitanje novinara da blize objasni kakve ce to biti posledice, Seselj je rekao, "najgore moguce…ne mislite valjda da cete preziveti nasu eventualnu likvidaciju".\nSeseljev istup naisao je na veliko uznemirenje jugoslovenske javnosti. Sve opozicione stranke osudile su njegove otvorene pretnje. Mnogi su u ovom nastupu prepoznali paniku izazvanu Bulatovicevim ubistvom.\nSrpski pokret obnove Vuka Draskovica ocenio je da su ove pretnje "hladnokrvne", dok je lider Demokratske alternative, Nebojsa Covic, nekadasnji Milosevicev saradnik i gradonacelnik Beograda, upozorio da ovaj ispad pokazuje da vlada namerava proglasiti vanredno stanje u zemlji.\nZaista, Seseljeva tirada je poslednja u nizu vise zloslutnih najava da se Milosevicev rezim sprema na radikalniji obracun sa politickim neistomisljenicima u zemlji.\nU januaru je Seselj najavio na kongresu svoje partije da ce samo tri partije ostati na jugoslovenskoj politickoj sceni - SRS, Milosevicevi Socijalisti i Jugoslovenska ujedinjena levica koju predvodi Miloseviceva zena, Mira Markovic.\nUcutkavanje nezavisnih medija predstavljace bitan preduslov ovog obracuna. Ozloglaseni zakon o informisanju, koji je nametnuo ozbiljne restrikcije medijima, polako ostvaruje ovaj cilj.\nDa bi potpuno razjasnila sta rezim namerava, Markovic je objavila da uskoro sledi "dekontaminacija medija".\nDrzavna novinska agencija Tanjug je 13. februara optuzila kontraverznog beogradskog novinara Aleksandra Tijanica da je "kvinsling" [ pogledajte clanak Tijanica "Ja znam ko je ubio Bulatovica", Izvestaj o balkanskoj krizi broj 116, 14-Feb-00).\nTijanic, bivski ministar informacija srpske vlade trenutno objavljuje komentare "Nezavisnim Novinama" koje izlaze u Republici Srpskoj.\nU poslednjem clanku, Tijanic je predvideo da ce u februaru jedan opozicioni vodja biti izveden pred sud, da ce se jedne nezavisne novine ugasiti, i da ce jedan urednik otici u zatvor ili ce jedan ugledan covek biti ubijen.\nSloboda stampe se nalazi pod udarom i u Republici Srpskoj. Prosle godine urednik "Nezavisnih novina", Zeljko Kopanja, izgubio je obe noge u pokusaju atentata. Urednik casopisa "Reporter", Perica Vucinic, nasao se u na banjaluckom sudu pod optuzbom da je povredio ugled Jugoslavije. Vucinic je nazvao Milosevica diktatorom.


Košarac podržao otvaranje slobodne zone u Doboju - Akta.ba\n01.09.2020. 07:45 / Izvor: SRNA\nMinistar spoljne trgovine i ekonomskih odnosa u Savjetu ministara Staša Košarac najavio je da će ovo ministarstvo podržati inicijativu Gradske uprave Doboj o otvaranje slobodne zone u ovom gradu.\nKošarac je rekao novinarima u Doboju da će po prijemu zahtjeva za otvaranje slobodne zone resorno ministarstvo ovo pitanje tretirati na adekvatan način, te pohvalio ambicije Gradske uprave Doboj i njenu sinergiju sa lokalnim kompanijama.\n"Doboj ima ambiciju da bude ozbiljan grad u Republici Srpskoj i BiH. Postoji neophodnost da naglas razmišljamo da se u Doboju otvori slobodna zona, što je u mandatu Ministarstva spoljne trgovine i ekonomskih odnosa, i u tom kontekstu bila bi to značajna olakšica za izvozno orijentisana preduzeća i kompanije", izjavio je Košarac.\nOn je pojasnio da su prednosti slobodne zone to što poslodavac kada uvozi repromaterijal ne plaća PDV odmah, već kad napravi gotov proizvod i plasira ga na inostrano tržište.\nKošarac je tokom radne posjete Doboju posjetio Gradsku upravu i dva izvozno orijentisana preduzeća - "Akuluks" koje posluje u sklopu "Hifa grupacije" i fabriku za proizvodnju vakuumske prese sa membranom "Višt" iz Rudanke kod Doboja.\nOn je izrazio žaljenje što grad Doboj ranije nije imao adekvatnu pažnju Savjeta ministara i zajedničkih organa na nivou BiH, te najavio da će se to u narednom periodu promijeniti zahvaljujući angažmanu gradonačelnika Borisa Jerinića sa saradnicama, u čemu imaju podršku srpskog člana Predsjedništva BiH Milorada Dodika i predsjedavajućeg Savjeta ministara Zorana Tegeltije.\nKošarac je naveo da ovo nije jedini sastanak o tome na koji način će institucije BiH pomoći ovoj lokalnoj zajednici u njenim razvojnim planovima.\nOn je rekao da je sa Jerinićem razgovarao o mogućnostima privrednog razvoja Doboja korištenjem prednosti njegovog povoljnog geografskog položaja i izrazio zadovoljstvo što lokalna vlast ima jasne i permanentne investicione planove.\nKošarac je najavio da će sa novim menadžmentom Agencije za strane investicije doći u Doboj kako bi prezentovali mogućnosti investiranja u ovaj grad.\nOn je poručio da je obaveza Ministarstva spoljne trgovine i ekonomskih odnosa u Savjetu ministara da bude partner izvozno orijentisanim kompanijama, kojih u BiH ima veoma mnogo.\n"Treba pomoći ovakvim kompanijama kada je u pitanju carinska suspenzija za uvoz mašina koje se ne proizvode u BiH, i tu ne smije biti privilegovanih, taj proces mora biti otvoren za sve koji se bave proizvodnjom u Republici Srpskoj i Federaciji BiH", istakao je Košarac.\nKošarac je tokom posjete kompaniji "Akuluks" pohvalio menadžment "Hife-oil" koja na području Doboja ima tri preduzeća koja ukupno zapošljavaju oko 300 radnika, od kojih su dva izvozno orijentisana, i to sa 100 odsto i sa 80 odsto.\nOn smatra da se ovom preduzeću može pomoći umanjenjem carinskih stopa za repromaterijal, odnosno carinsku suspenziju za nabavku mašina.\nKošarac je najavio pomoć i fabrici za proizvodnju vakuumske prese sa membranom "Višt" koja sa 20 radnika 90 odsto proizvoda plasira na inostrano tržište.\nGradonačelnik Doboja Boris Jerinić zahvalio je ministru Košarcu na njegovoj podršci da se u Doboju otvori prva slobodna zona u Republici Srpskoj.\nOn je pohvalio menadžmente kompanija "Višt" i "Akuluks" koji ostvaruju odlične proizvodne rezultate uprkos pandemiji virusa korona.\nJerinić je ukazao da je probleme lakše rešavati u sinergiji sa institucijama Republike Srpske i zajedničkih organa na nivou BiH.\nSastanku u Gradskoj upravi prisustvovali su i poslanici u Narodnoj skupštini Republike Srpske Danijel Jošić i Aleksandar Subotić, kao i poslanici u Predstavničkom domu parlamenta BiH Obren Petrović i Sanja Vulić.


Višković: Vlada intenzivno radi na pripremi zakona za vraćanje nadležnosti\nBANJALUKA - Vlada Republike Srpske intenzivno radi na pripremama zakona za vraćanje nadležnosti, izjavio je premijer Radovan Višković.\n"Moramo zaštititi Republiku Srpsku i njene građane. Imamo Ustavni sud BiH koji bi trebalo da štiti Ustav i zakone, a on donosi neustavne odluke. To nema nigdje u svijetu osim u BiH", rekao je Višković za "Srpska info".\nOn je podsjetio da u Ustavu BiH jasno piše da se BiH sastoji od dva entiteta i tri konstitutivna i da Srpskoj pripada 49 odsto teritorije, a Federaciji BiH 51 odsto, ali da Ustavni sud BiH u međuvremenu donosi odluku da poljoprivredno zemljište treba knjižiti BiH, pa je upitao u kojem članu u Ustavu se to pominje.\nVišković je ukazao da je imovina u vlasništvu entiteta, te zapitao šta bi Republika Srpska imala od svojih 49 odsto teritorije, ako bi uzeli zemlju, šume.\nUkazao je i na dvostruke aršine jer se to primjenjuje samo na Republiku Srpsku, navodeći primjer da Brčko distrikt knjiži svoju imovinu.\n"Mi iz Republike Srpske samo tražimo da se radi po zakonima i Ustavu. Ako nešto u zakonu i Ustavu nije dobro moramo sjesti i dogovoriti se da to ispravimo. Ali, to moraju da urade domaći lideri, a ne da neko dođe iz vana", naveo je Višković.\nOn je napomenuo da Srpska više od godinu dana traži razgovor, te naglasio kako samo predstavnike Srpske optužuju da su neki remetilački faktor, loši momci i slično, a niko ne želi da sagleda priču iz svih uglova.\nKada je riječ o posebnoj sjednici Narodne skupštine na kojoj bi tema bilo poboljšanje statusa boraca VRS, porodica poginulih i ratnih vojnih invalida, Višković je rekao da ne želi da se miješa u rad parlamenta.\nOn je podsjetio da je samo prije manje od mjesec dana na prijedlog Odbora za boračko-invalidsku zaštitu Narodne skupštine raspravljano o položaju boraca u Srpskoj.\n"Pratio sam tu sjednicu i mogu reći da su za riječ javila samo dva ili tri poslanika, dok je u sali boravilo tek 10 do 12 parlamentaraca. Gdje su bili svi ti dušebrižnici koji se navodno zalažu za bolji status i položaj boraca", upitao je Višković i dodao da je to bila prilika da se razgovara o problemima boračke populacije, ali su svi netragom nestali.\nOn je podsjetio šta je sve Vlada uradila da poboljša status boračke populacije, pa naveo da je rebalansom za ovu godinu Budžet Republike izdatak za njih povećan za 10 miliona, da je donesena uredba vezana za demobilisane nezaposlene borce, koji su u stanju socijalne potrebe.\n"Riječ je o borcima mlađim od 60 godina od prve do pete kategorije koji će imati mjesečna primanja u skladu sa brojem mjeseci koje su proveli na ratištu. Riječ je negdje od oko 9.200 boraca", rekao je Višković i dodao da je Vlada na posljednjoj sjednici proširila tu uredbu i na demobilisane nezaposlene borce koji žive u FBiH.\nVišković je naglasio da će Vlada i u narednom periodu u skladu sa mogućnostima voditi računa o borcima koji su stvarali Srpsku.\n15 nov 2021 @ 08:30\n15 nov 2021 @ 08:21


Zanimljivosti dana : Vanzemaljski brodovi uočeni oko Sunca na fotografijama NASA?!\nPre tri nedelje nedelje, tri ogromna NLO-a su uočena u nizu najnovijih snimljenih fotografija sunca Solarne i heliosferne opservatorije (SOHO) odnosno NASA-e. Anomalije je otkrio jedan od najplodnijih NLO lovaca, you tube korisnik pod imenom "Streetcap1"....\nOn smatra da su ti veliki NLO postali vidljivi kad su ulazili u orbitu oko Sunca.\nU martu ove godine je jedan takav NLO ili ako hoćete nepoznati objekat uočen kako putuje neverovatnom brzinom ka Suncu, a u aprilu mesecu takođe ove godine još jedan naizgled ulazio pravo u Sunce.!\nPrema NLO istraživaču, Skotu Veringu, poslednje od ovih viđenja je podstaklo na ideju da naš solarni sistem redovno posećuju visoko-napredni bića - vanzemaljci, koji putuju u svemirskim brodovima otprilike veličine Sjedinjenih Američkih Država.\nSkot vering smatra da se čudni objekti na slikama ne mogu objasniti kao vizuelni artefakti, navodeći da su slike napravljene pomoću najnaprednije NASA-ine tehnologije i da tu ne bi smelo da bude apsolutno nikakvih greška!\nPre par godina, švedski naučnik Nasim Haramejn je dao kontroverznu izjavu dok je pokušavao da objasni neobičnu aktivnost oko našeg Sunca.On je tvrdio da vanzemaljski brodovi koriste naše Sunce kao portal, koristeći njegovu energiju da bi otputovali na razne druge tačke u svemiru\nIpak Skot Varing NLO istraživač smatra da postoje dve mogućnosti:\n1. Vanzemaljci se sastaju na ili u našem Suncu iz nekog razloga.\n2. Vanzemaljci šalju svoje brodove da isisaju energiju iz našeg Sunca.\nVec´ina astrofizičara se slaže da naše Sunce ima dovoljno vodonika da sija još najmanje 5 milijardi godina.!\nMeđutim, ako džinovske vanzemaljske letelice budu izvlačile gorivo iz našeg Sunca, njegov životni vek će biti sve kraći. Ovo bi mogla biti neka vrsta vanzemaljske intervencije pred kojom smo apsolutno nemoćni.


30.95 - 31.24\n1021.96mbar — 65%\nsrijeda, 26. juni 2019. 31.24\nVijesti Društvo Uskoro 100 miliona dolara pomoći za oporavak od poplava\nDruštvo 25.06.2014 13:42 - Nezavisne novine\nSARAJEVO - Izvršni direktor u Svjetskoj banci Frank Hemskerk izrazio je danas uvjerenje da će ova finansijska institucija 30. juna odobriti program vrijedan 100 miliona dolara za pomoć oporavku BiH od majskih poplava.\nHemskerk je razgovarao danas u Sarajevu sa predsjedavajućim Savjeta ministara BiH Vjekoslavom Bevandom o mogućnostima i ulozi Svjetske banke na donatorskoj konferenciji za BiH sredinom jula u Briselu.\n"Svjetska banka će u svakom slučaju pružiti veliku podršku", rekao je Hemskerk novinarima.\nOn je naveo da će biti dobro ako se donatori uspiju ubijediti da će oporavak poslije poplava biti povezan sa rastom i reformama.\nHamskerk je dodao da mu je drago što je od Bevande čuo da oporavak treba biti povezan sa povećanjem prilika za razvoj privatnog sektora i otvaranje radnih mjesta. "U toku procesa oporavka treba se fokusirati na povećanje konkurentnosti", istakao je Hemskerk.\nPrema njegovim riječima, razgovarano je i o rangiranju BiH u izvještaju Duing biznisa Svjetske banke, u kojem BiH trenutno zauzima 131. mjesto, između Bangladeša i Ugande.\n"Obojica smo uvjereni da BiH može puno bolje od toga", rekao je Hemskerk.\nNavodeći da u odboru Svjetske banke predstavlja Gruziju i Makedoniju, koje zauzimaju devetu, odnosno 14. poziciju u izvještaju Duing biznisa, Hemskerk je ocijenio da BiH više spada u tu ligu, nego sa Ugandom.\nBevanda, koji je i guverner BiH u Svjetskoj banci, smatra da u poplavljenim područjima, osim obnavljanja domova, punu pažnju treba posvetiti pomoći privredi i očuvanju radnih mjesta, kao i otvaranju perspektive za dalje zapošljavanje.\n"To će biti najbolja poruka", istakao je Bevanda.\nPrema njegovim riječima, sa izvršnim direktorom Svjetske banke danas je razgovarao o zajedničkim aktivnostima pred predstojeću donatorsku konferenciju.\n"Donatori će na kraju reći koliko su spremni i koliko mogu dati, a naša vjerodostojnost će svakako pomoći da ta akcija, uz sve ono što radimo, uspije", zaključio je Bevanda.\nHemskerk se tokom trodnevne posjete BiH sastao sa predstavnicima Zajedničke komisije za ekonomske reforme Paralmentarne skupštine BiH, više ministara u Savjetu ministara, specijalnim predstavnikom EU Peterom Sorensenom, te drugim domaćim zvaničnicima.


VISA – Ecommerce trendovi ekskluzivno na Blogomaniji (FOTO) : Nadlanu.com\nVISA – Ecommerce trendovi ekskluzivno na Blogomaniji (FOTO)\nObjavljeno 10. jun 2016. / 16:36:54\nLansirali ste novu aplikaciju VISA Checkout, da li je sigurno kupovati online kao offline putem?\nPotpuno je sigurno, jedino upotreba kartica nekome može biti komplikovana online putem, ali u oba slučaja videćete identičan proizvod i obaviti isto plaćanje, rekao nam je Igor. Dodao je da je konekcija sa potrošačima svuda perspektivna, jedino firma treba da ustanovi ciljnu grupu potrošača i da im pristupi.\n51% ljudi u USA kupuje online i to je budućnost kupovine.\nČinjenica je da Srbija inače zaostaje na online tržištu i njeno stanovništvo učestvuje sa svega 15% populacije u online plaćanju. Međutim, samo je pitanje vremena kada će se ovaj procenat povećati. I dalje ne uviđamo prednosti kupovine putem Interneta, jer on je uvek uz nas i kupovinu možemo obaviti gde god da se nalazimo.\nZatim je Zan Jovanovski (Risk Services, Visa CEMEA) govorio o statističkim podacima i predviđanjima konekcije sa potrošačima i online kupovine.\nU 2020. godini biće 25 milijardi konektovanih korisnika\nNišta nije statično, pogotovo kada se radi o elektronskoj trgovini. Cilj VISA tima je da vlasnik napravi transakciju bez ikakvih problema, na bilo kom mestu i u bilo koje vreme i to sa minimalnim nivoom rizika. Zan nam je na kraju svog predavanja odao da je ovo najlepša konferencija na kojoj je bio.


Travnik/CEM-u se pridružila nova generacija 'starijih sestara'\nKako bi svoje nove volonterke pripremili za ulogu starijih sestara u programu “Stariji brat, starija sestra”, jučer je u Centru za edukaciju mladih u Travniku organizovan uvodni trening, na kojem su mlade aktivistice imale priliku upoznati se sa ostatkom grupe, te podijeliti svoju motivaciju za učešće u programu.\n"Trening smo, kao i u prethodnim ciklusima programa, organizovali s ciljem međusobnog upoznavanja volonterki i izgradnje tima, jer je njihova međusobna podrška, uz mentorstvo koordinatora programa, od presudnog značaja za rad sa djecom, kojima će tokom narednih osam mjeseci biti starije sestre. Također, volonterke su sa nama podijelile i svoja očekivanja od programa, te zašto su odlučile da se uključe i na ovaj način daju svoj doprinos odrastanju i razvoju djece iz socijalno nestabilnih sredina",saopćeno je iz CEM-a.\nBudući da će se najviše družiti sa djecom i biti im najveća podrška tokom trajanja programa, sa volonterkama se radilo i na ostvarivanju prvog kontakta sa djetetom, cjelokupne komunikacije, kao i samog procesa druženja, kako bi bile spremne za kvalitetan rad, kako kroz individualne susrete i druženja, tako i kroz akitvnosti koje ćemo organizovati za cijelu grupu.\nNaredni korak je upoznavanje sa djecom, čije će starije sestre biti, kao i njihovim roditeljima, nakon čega slijedi još jedna serija lijepih priča i malih avantura kojih će, kao i prethodnih godina, biti mnogo, a svi ćemo ih s osmijehom pamtiti.\nKiseljak: Predavanje na temu prevencije i liječenja grlića maternice\nKiseljak: Promocija knjige o životu Nedžmetina Erbakana\nMUP SBK: Uhapšen kradljivac koji je otuđio robu iz Konzuma!\nRadari u SBK: Planirani raspored radarskih kontrola za 20.03.2019.


Ban Ki Mun: Politička situacija u BiH može da ugrozi Dejtonski sporazum\nGeneralni sekretar Ujedinjenih nacija Ban Ki Mun ocenio je da politička situacija u BiH može da ugrozi Dejtonski sporazum i destabilizuje regiju. On je pozvao političare u BiH da pokažu uzdržanost i podrže rad visokog predstavnika Miroslava Lajčaka.\nRepublika Srpska ne prihvata Lajčakove mere po cenu kažnjavanja Dodika\nPremijer Republike Srpske Milorad Dodik izjavio je da vlast Republike Srpske neće prihvatiti nametnute odluke visokog predstavnika u BiH Miroslava Lajčaka, po cenu da prema njemu budu preduzete sankcije.\n"Ovde, naprosto, ne stanuje grupa poslušnika i klimoglavaca međunarodne zajednice, taman ona bila i Amerika", kazao je Dodik za Televizju RS, odgovarajući na poziv američkog ambasadora u BiH čarlsa Ingliša vlastima RS da prihvate Lajčakove mere.\nOn je istakao da vlast u Republici Srpskoj "ne može prihvatiti kršenje Dejtonskog sporazuma i Ustava" i da zato neće odustati od svojih stavova.\nPremijer Republike Srpske je dalje kazao da vlasti ovog entiteta nisu izazvale nikakav sukob niti su uradile bilo šta što je izvan demokratske prakse.\n"Narod u Republici Srpskoj mora da zna da ova generacija političara želi samo da vodi odgovornu politiku i zato ne može da prihvati ovako bezočno kršenje ustava i Dejtonskog sporazuma, a pogotovo ne treba prihvatiti ovako drske pretnje koje dolaze od strane američkog ambasadora, bez obzira što je on američki ambasador", naglasio je Dodik.\nAmerički ambasador u BiH čarls Ingliš pozvao je Dodika i rukovodstvo Republike Srpske da prihvate Lajčakove mere "onakvim kakve jesu".\nDodik je odgovorio da "povlačenja nema i da vlasti u Republike Srpske neće odstupiti" dodajući kako su entitetske vlasti poslednjih dana pokušale da vode dijalog sa visokim predstavnikom Miroslavom Lajčakom. Prema njegovim rečima, "ovakva bezočna pretnja još nije viđena na ovim prostorima u poslednjih deset godina".\n"Oni se bave insinuacijama, prave priče o nekim zaverama koje uopšte ne postoje, ne dozvoljavaju nam da mislimo svojom glavom, jer smatraju da će tom količinom pritiska rešiti neka pitanja pa i ovo", naveo je premijer Republike Srpske.\nNavodeći da poštuje SAD, ali da nije kriv "što im mnoge stvari ne idu u svetu", Dodik je istakao da vlasti u Republici Srpskoj pokušavaju da odbrane svoje elementarno pravo na demokratski izbor. Ističući da u Republici Srpskoj "nije razbijen nijedan prozor niti će se razbiti", on je poručio da Republika Srpska ima pravo na demokratski izbor, odnosno opoziciono delovanje. Prema njegovim rečima, Savez nezavisnih socijaldemokrata će otići u opoziciju na državnom nivou ukoliko ne uspe ubediti međunarodne predstavnike da promene svoj stav.\nVisoki predstavnik u BiH je prošle sedmice nametnuo odluke kojima je naložena promena u donošenju odluka u Savetu ministara i parlamentu BiH, što je u Republici Srpskoj protumačeno kao antidejtonsko i antiustavno delovanje kojim je u značajnoj meri redukovano entitetsko glasanje i otvorena mogućnost preglasavanja jednog naroda.